***Службени лист***

***општине Пожега***

|  |
| --- |
| **БРОЈ 1/19, ПОЖЕГА, 11. МАРТ 2019. ГОДИНЕ** |

На основу члана 30. тачке 2. Закона о локалној самоуправи («Службени гласник РС» број 9/2002), члана 47. и 63.Закона о буџетском систему («Службени гласник РС»број 54/2009…95/18) и члана 105. Статута општине Пожега («Службени лист општине Пожега» број 2/08), Скупштина општине Пожега на седници одржаној дана 07.03.2019. године, донела је

**О Д Л У К У**

**О РЕБАЛАНСУ**

**БУЏЕТА ОПШТИНЕ ПОЖЕГА**

**ЗА 2019.ГОДИНУ**

**Члан 1.**

У Општем делу буџета додаје се члан 12 а који се гласи:

„Распоред средстава по месним заједницама на позицији 175-1, економска класификација 425 Текуће поправке и одржавање утврдиће се решењем Општинског већа , према критеријумима број становника и површина територије по месним заједницама.“

**Члан 2.**

У Посебном делу буџета врше се следеће измене:

-функција 451 Друмски саобраћај, програм 0701 Организација саобраћаја и саобраћајне инфраструктуре, програмска активност 0002 Одржавање саобраћајне инфраструктуре, позиција 54, економска класификација 425 Текуће поправке и одржавање, износ „61.000.000“ замењује се износом „48.000.000“;

-функција 160 Опште јавне услуге које нису класификоване на другом месту, програм 0602 Локална самоуправа, програмска активност 0002 Функционисање месних заједница, позиција 175-1, економска класификација 425 Текуће поправке и одржавање додаје се износ “13.000.000“.

**Члан 3.**

Изменама у члану 2. ове Одлуке извршиће се одговарајуће измене збирова у Билансу прихода и расхода буџета и распореду прихода по функцијама, главама и разделима буџета.

**Члан 4.**

Ова Одлука ступа на снагу даном доношења, а објавиће се у «Службеном листу општине Пожега».

**01 број 011-8 /2019**

**СКУПШТИНА ОПШТИНЕ ПОЖЕГА**

**Председник,**

**Зорица Митровић, с.р.**

На основу члана 104. став 3. Закона о основама система образовања и васпитања („Сл.гласник РС“, број 88/17), члана 2. и 4. Уредбео критеријумима за доношење акта о мрежи јавних предшколских установа и акта о мрежи јавних основних школа („Сл.гласник РС“, број 21/18), члана 38. Статута општине Пожега (,,Сл.лист општине Пожега“, број 2/08, 9/08, 3/10 и 8/15), Скупштина општине Пожега, на седници одржаној дана 07.03.2019. године доноси

**О Д Л У К У**

**О МРЕЖИ ЈАВНЕ ПРЕДШКОЛСКЕ УСТАНОВЕ НА ПОДРУЧЈУ ОПШТИНЕ ПОЖЕГА**

**Члан 1.**

Одлуком о мрежи јавне предшколске установе на подручју општине Пожега (у даљем тексту: Мрежа предшколске установе) утврђује се број и просторни распоред предшколске установе, седиште и издвојена одељења-објекти предшколске установе, према врсти и структури уважавајући циљеве и принципе предшколског васпитања и образовања и потребу оптималног коришћења расположивих ресурса у установи и локалној заједници, за обављање делатности васпитања и образовања деце предшколског узраста од годину дана до поласка у основну школу.

**Члан 2.**

Делатност васпитања и образовања децепре дшколског узраста од годину дана до поласка у основну школу на подручју општине Пожега обављаће Предшколска установа ,,Олга Јовичић-Рита” Пожега (у даљем тексту: Предшколска установа).

Мрежу Предшколске установе чине :

|  |  |  |
| --- | --- | --- |
| р.б. | Објекат | Адреса |
| 1 | „Бамби“ | Светосавска 5, Пожега |
| 2. | ИО „Пчелица“ | Змајева 1, Пожега |
| 3 . | ИО „Лептирић“ | Бана Милутина бб, Пожега |
| 4. | ИО Глумач | ОШ ,,Петар Лековић” Пожега, ИО Глумач |
| 5. | ИО Засеље | ОШ ,,Петар Лековић”Пожега, ИО Засеље |
| 6. | ИО Здравчићи | ОШ ,,Петар Лековић”Пожега, ИО Здравчићи |
| 7. | ИО Г.Добриња | ОШ ,,Емилија Остојић” Пожега, ИО Г.Добриња |
| 8. | ИО С.Добриња | ОШ ,,Емилија Остојић” Пожега, ИО С.Добриња |
| 9. | ИО Прилипац | ОШ ,,Емилија Остојић” Пожега, ИО Прилипац |
| 10. | ИО Горобиље | ОШ ,,Емилија Остојић” Пожега, ИО Горобиље |
| 11. | ИО Роге | ОШ,, Емилија Остојић” Пожега, ИО Роге |
| 12. | ИО Душковци | ОШ ,,Петар Лековић” Пожега, ИО Душковци |
| 13. | ИО Лопаш | ОШ „ЕмилијаОстојић “Пожега, ИО Лопаш |
| 14. | ИО ТометиноПоље | ОШ„ПетарЛековић“ Пожега, ИО ТометиноПоље |
| 15. | ИО „Узићи“ | ОШ„Петар Лековић“ Пожега, ИО „Узићи“ |
| 16. | ИО ”Пилатовићи“ | ОШ „Емилија Остојић” Пожега, ИО”Пилатовићи“ |
| 17 | ИО ''Јежевица'' | ОШ ''Петар Лековић'' Пожега, ИО ''Јежевица |

**Члан 3.**

Саставни део ове одлуке чини Елаборат o мрежи јавне предшколске установе на подручју општине Пожега за период од 2019. до 2024.године.

**Члан 4.**

Ступањем на снагу ове Одлуке престаје да важи Одлука о броју и просторном распореду дечјих вртића на подручју Општине Пожега (''Општински службени гласник'', број 3/2006).

**Члан 5.**

Ова Одлука ступа на снагу осмог дана од дана објављивања у Службеном листу општине Пожега.

**СКУПШТИНА ОПШТИНЕ ПОЖЕГА**

**01број: 112-6/19**

**ПРЕДСЕДНИК СКУПШТИНЕ**

**Зорица Митровић, с.р.**

На основу члана 32 Закона о локалној самоуправи („Сл. гласник РС”, бр. 129/07, 83/14, 101/16 и 47/18) и члана 105 Статута општине Пожега (''Сл. лист општине Пожега'', бр. 2/08, 9/08, 3/10 и 8/15), Скупштина општине Пожега, на седници одржаној дана 07.03.2019. године, донела је:

**ОДЛУКА О ИЗМЕНИ И ДОПУНИ ОДЛУКЕ**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2019. ГОДИНУ НА ТЕРИТОРИЈИ ОПШТИНЕ ПОЖЕГА**

Члан 1

У Одлуци о утврђивању просечних цена квадратног метра одговарајућих непокретности за утврђивање пореза на имовину за 2019. године на територији општине Пожега („Службени лист општине Пожега“, бр. 10/18), након члана 2 додаје се нови члан 2а који гласи:

Изузетно од утврђених просечних цена по м2 непокретности–стамбеног простора у зградама за вишепородично становање изграђеним на катастарским парцелама 509/10, 509/42, 509/43, 509/44, 509/45, 509/46, 509/47, 509/48, 509/49, 509/50, 509/51, 509/52, 509/53, 509/54, 509/55, 509/56 и 509/57 описане у листу непокретности број 1373 у КО Пожега, у Хиландарској и Сретењској улици, који представљају станове за социјално становање и збрињавање избеглих и интерно расељених лица а који су у својини Републике Србије са правом коришћења Републичког комесаријата за избеглице Владе Републике Србије, узимајући у обзир елементе који утичу на укупну тржишну вредност стамбених објеката овог типа који се постиже у слободном промету, како корисну површину и просечну тржишну вредност м2 одговарајућих непокретности, тако и амортизацију, квалитет градње и степен изведених грађевинских радова као и опремљеност наведеног простора за становање у хигијенско-техничком смислу, утврђује се вредност м2 наведеног стамбеног простора у износу од 35.550,00 дин.

Члан 2

Ову одлуку објавити у „Службеном листу општине Пожега“ и на интернет страни општине Пожега.

Члан 3

Ова одлука ступа на снагу осмог дана од дана објављивања у „Службеном листу општине Пожега“.

**01 Број: 011-4/2019**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

***Зорица Митровић, с.р.***

На основу члана 20. став 1. тачка 15 и члана 32. став 1. тачка 6 Закона о локалној самоуправи („Сл.гласник РС“. Бр. 129/2007 и 83/2014 – др. Закон), члана 14. став 2. тачка 6. и члана 38 Статута општине Пожега „Службени лист општине Пожега“, број 2/08, 9/08, 3/10 и 8/15 (01 број: 110-5/2008, 011-22/2009, 011-7/2010 и 011-40/2015), Скупштина општине Пожега, на седници одржаној 07.03. 2019. године, донела је

**Одлуку**

**о давању сагласности на ценовник, ред вожње и списак подизвођача**

**за вршење услуге бесплатног јавног превоза на територији општине Пожега**

**Члан 1.**

Даје се сагласност на ценовник из понуде понуђача „Либертас“ Ивањица доо са седиштем у Ивањици, улица Бошка Петровића бр. 43, са којим је дана 18.12.2018. године, закључен Оквирни споразум (заведен под бројем 010-272/18), након спроведеног поступка јавне набавке, а који је саставни део ове одлуке.

Вредност закљученог Оквирног споразума који је закључен на период од 24 месеца износи 50.000.000,00 динара без пдв-а.

Обавеза настаје закључивањем појединачног уговора о јавној набавци на основу овог Оквирног споразума.

**Члан 2.**

Даје се сагласност на ред вожње Одељења за инвестиције, јавне набавке и развојне пројекте, који су саставни део ове одлуке.

**Члан 3.**

Даје се сагласност на списак подизвођача који могу бити ангажовани, уколико пружалац услуге из било којих разлога није у могућности да изврши превоз и који је исти дужан да ангажује о свом трошку, а који је достављен од стране изабраног превозника и саставни је део ове одлуке.

**Члан 4.**

Овом одлуком утврђује се право на бесплатан јавни превоз свих категорија корисника на територији општине Пожега.

Под корисницима се осим грађана и других лица, посетилаца општине Пожега, подразумевају ученици основних и средњих школа, запослени у органима локалне самоуправе, запослени у директним и индиректним буџетским корисницима, чији је оснивач општина Пожега, као и сви други за које постоји обавеза да локална самоуправа обезбеди трошкове превоза.

**Члан 5.**

Утврђивањем права на бесплатни јавни превоз из ове одлуке, има се сматрати да су сви послодавци чији је оснивач Општина Пожега, обезбедили сопствени превоз за своје запослене.

**Члан 6.**

Ова одлука ступа на снагу даном доношења, а примењује се од 01.01.2019. године.

**01 број 06-6/2019**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Зорица Митровић, с.р.**

На основу члана 60. став 1. Закона о превозу путника у друмском саобраћају (''Сл.гласник РС'', бр. 68/015, 41, 44, 83/018), члана 84. и 85. Закона о путевима (''Сл.гласник РС'', бр.41 и 95/018), сагласности Министарства грађевинарства, саобраћаја и инфраструктуре бр. 344-09-39117/2017-03 од 06.02.2018. године и члана 38. и 105. Статута општине Пожега (''Сл.лист општине Пожега'', бр. 2/08, 9/08, 3/10 и 8/15), Скупштина општине Пожега, на седници одржаној 07.03.2019. године, донела је

**О Д Л У К У**

**О АУТОБУСКИМ СТАЈАЛИШТИМА НА ТЕРИТОРИЈИ ОПШТИНЕ ПОЖЕГА**

Члан 1.

Овом Одлуком одређују се аутобуска стајалишта, за приградски и међумесни линијски превоз путника, на територији општине Пожега.

Члан 2.

Аутобуска стајалишта су уређен простор ван коловоза или прописно обележена површина на коловозу, намењена за заустављање аутобуса ради укрцавања и искрцавања путника и утовара и истовара пртљага. Аутобуско стајалиште се обележава прописаном саобраћајном сигнализацијом.

Члан 3.

Аутобуска стајалишта за приградски линијски превоз путника на територији општине Пожега, на релацији Пожега-Сврачково су: Стара Аутобуска станица, Петар Лековић, Ариљска Рампа,Задруга,Цоњски бунар, Такиша, Диковићи, Дрндаревићи, Рошка плоча, Роге,Вршељак и Сврачково.

Члан 4.

Аутобуска стајалишта за приградски линијски превоз путника на територији општине Пожега, на путу Пожега-Лорет-Папратише-Средња Добриња су: Стара Аутобуска станица,Петар Лековић, Златића куће, Р.куће, Ћетениште, Широки пут,Лорет, Остојићи, Превија, П.куће, Крсмановићи, Школа С.Добриња, Ј.раскрсница, Бабићи, Т.раскрсница и Плоче.

Члана 5.

Аутобуско стајалишта за приградски линијски превоз путника на територији општине Пожега на релацији Пожега-Пилатовићи-Лопаш: Стара Аутобуска станица, Петар Лековић, Бакионица, Јовићевићи, Пријановићи подвожњак, Маслаћи, Чолића поток, Чолића мост, Пилатовићи школа, Пилатовићи поток, Мајсторовићи, Лука, П.Продавница, К.Воденица, Прилипац, Лопаш продавница, Коник, Голубовићи 1, Голубовићи 2 и Чворовићи.

Члан 6.

Аутобуско стајалишта за приградски линијски превоз путника на територији општине Пожега на релацији Пожега-Шеварице-Висибаба (школа): Стара Аутобуска станица, Петар Лековић, Дом Здравља, Пољопривредна школа, Лучићи, Раскрсница Бокач, Шеварице, Висибаба школа и Диковића перионица.

Члан 7.

Аутобуско стајалишта за приградски линијски превоз путника на територији општине Пожега на релацији Пожега-Каленићи: Стара Аутобуска станица, Петар Лековић, Котарски грм, Прелића гробље, Радошева станица, Беле воде, Глумач, Миљаковина, Отањ, Песак, Шљивићи, Штуловићи и Градња.

Члан 8.

Аутобуско стајалишта за приградски линијски превоз путника на територији општине Пожега на релацији Пожега-Тврдићи: Стара аутобуска станица, Петар Лековић, Дом Здравља, Раскрсница, Јањића клен, Перишића брдо, Гилин грм, Здравчићи,Ђ.Брдо и Тврдићи.

Члан 9.

Аутобуско стајалишта за приградски линијски превоз путника на територији општине Пожега на релацији Пожега-Горња Добриња:

Стара аутобуска станица, Петар Лековић, Котарски грм, Прелића гробље, Радошева станица, Беле воде, Глумач, Миљаковина, Отањ, Песак, Споменик,Честобрадица 1, Честобрадица 2, Саставци, Воденица, Доња Добриња, Гаража, Горња Добриња, Весовићи и Шиљковица.

Члан 10.

Аутобуско стајалишта за приградски линијски превоз путника на територији општине Пожега на релацији Пожега-Растовац (Дивчибаре): Стара аутобуска станица, Петар Лековић, Котарски грм, Прелића гробље, Радошева станица, Беле, Глумач, Миљаковина, Отањ, Песак, Саставци, Мађер 1, Мађер 2, Јежевица 1, Јежевица 2, Јованићи, Бећова кућа, Цицовићи, Душковци, Јанковићи, Околиште, Шуме, Марковића баре, Тометино Поље, Матовићи, М.куће, Фарма и Растовац.

Члан 11.

Аутобуско стајалишта за приградски линијски превоз путника на територији општине Пожега на релацији Пожега-Узићи: Стара аутобуска станица, Петар Лековић, Ариљска рампа, М.радња, Битојевац, Кораћи, Расна, Шенгољ, Шеварице и Узићи.

Члан 12.

Аутобуско стајалишта за приградски линијски превоз путника на територији општине Пожега на релацији Пожега-Засеље: Стара аутобуска станица, Петар Лековић, Котарски грм, Прелића гробље, Радошева станица, Беле воде, Глумач, Миљаковина, Отањ, Песак, Продавница, Димитријевићи, Широки песак и Тешића врбе.

Члан 13.

Аутобуско стајалишта за приградски линијски превоз путника на територији општине Пожега на релацији Пожега-Врањани-Отањ: Стара аутобуска станица, Петар Лековић, Дом Здравља, Раскрсница, Јањића клен, Перишића брдо, Гилин грм, Здравчићи, Раскрсница Бонџулићи, Врањани дом, Мост и Отањ.

Члан 14.

Аутобуско стајалишта за приградски линијски превоз путника на територији општине Пожега на релацији Пожега-Шмакићи-Несторовићи: Стара аутобуска станица, Петар Лековић, Дом Здравља, Пољопривредна Школа, Терзићи, Шмакића пут, Трафо и Несторовића пут.

Члан 15.

Аутобуско стајалишта за приградски линијски превоз путника на територији општине Пожега на релацији Пожега-Јањића клен-Радовци: Стара аутобуска станица, Петар Лековић, Раскрсница, Јанића клен, Жунића кућа, др Шијак, Раскрсница Кајчо и Дом Радовци.

Члан 16.

Аутобуско стајалишта за приградски линијски превоз путника на територији општине Пожега на релацији Пожега-(Лучани)-Тучково: Стара аутобуска станица, Петар Лековић, Бакионица, Јовићевићи, Ј. Стена 1, Ј.Стена 2, Гугаљ1, Гугаљ 2, Кратовска стена, Лучни, Јелен До 1 Јелен До 2 и Тучково.

Члан 17.

Аутобуско стајалишта за приградски линијски превоз путника на територији општине Пожега на релацији Пожега-Прилипац-Вироштак: Стара аутобуска станица, Петар Лековић, АЦП (Ариљска рампа), Татојевица, Лековића мост, Горобиљска задруга, Димитријевићи, Николићи, Прилипац, Раковића пут, Милићево село и Вироштак.

Члан 18.

Аутобуско стајалишта за приградски линијски превоз путника на територији општине Пожега на релацији Пожега-Годовик: Стара аутобуска станица, Петар Лековић, Железничка станица, Дом Здравља, АЦП (Ариљска рампа),Таштипоље, Трафо станица Штале, Јевђовићи, Јешићи и Годовик.

Члан 19.

Аутобуска стајалишта за међумесни линијски превоз путника

А) Железничка станица

А) Релација Пожега -Ариље: Ариљска рампа, Г. Задруга, Николићи, М. Село и Вироштак;

Б) Релација Београд: Ј. Стена, Гугаљ, Кратовска стена и Јелен До;

В) Релација Косјерићи: Глумач, Отањ, Песак и Каленићи;

Г) Релација Ужице: Ариљска рампа, Расна и Узићи;

Д)Релација Дивчибаре: Јежевица, Душковци и Тометино Поље;

Ђ)Релација Шиљковица: Саставци, Доња Добриња, Средња Добриња, Горња Добриња и Шиљковица.

Члан 20.

Аутобуско стајалиште мора имати прописане ознаке и изграђену, односно означену саобраћајну површину за заустављање аутобуса, извод из реда вожње.

Извод из реда вожње на аутобуском стајалишту дужан је поставити превозник.

Послове изградње и одржавања аутобуских стајалишта на општинским путевима и улицама обавља општина Пожега, аутобуска стајалишта на државном путу изграђују се уз сагласност управљача пута на предлог Општине или превозника који обавља линијски превоз путника.

Члан 21.

Ступањем на снагу ове Одлуке престаје да важи Одлука о аутобуским стајалиштима на територији општине Пожега (''Сл.лист општине Пожега'', бр. 2/018).

Члан 22.

Ова Одлука ступа на снагу осмог дана од дана објављивања у ''Службеном листу општине Пожега''.

**01 број:011-5/2019**

**СКУПШТИНА ОПШТИНЕ ПОЖЕГА**

**ПРЕДСЕДНИК СКУПШТИНЕ,**

**Зорица Митровић, с.р.**

На основу члана 11. и члана 32. тачка 1. Закона о локалној самоуправи („Службени гласник Републике Србије“, број 129/2007, 83/14 – др. закон, 101/16 и 47/18), члана 109. Статута општине Пожега (''Службени лист општине Пожега'', бр. 2/08, 9/08, 3/10 и 8/15), *по прибављеном мишљењу Министарства државне управе и локалне самоуправе Републике Србије бр.110-00-00435/2018-24 од 14.01.2019. године,* Скупштина општине Пожега на седници одржаној 07.03.2019. године  д  о  н  е л а   ј е

**С  Т  А  Т  У  Т**

**ОПШТИНЕ**   **ПОЖЕГА**

**I -  ОСНОВНЕ ОДРЕДБЕ**

**Члан 1.**

            Овим статутом, у складу са законом, уређују се: права и дужности Општине и начин њиховог остваривања, број одборника Скупштине општине, организација и рад органа и служби, одређивање органа овлашћеног за покретање поступка пред Уставним, односно Управним судом, начин управљања грађана пословима из надлежности општине, услови за остваривање облика непосредне самоуправе, спровођење обавезног поступка јавне расправе приликом припреме статута, буџета (у делу планирања инвестиција), стратешких планова развоја, утврђивања стопе изворних прихода, просторних и урбанистичких планова, као и других општих аката на основу предлога квалификованог броја грађана или захтева једне трећине одборника, оснивање, начин избора органа и рад месне заједнице и других облика месне самоуправе и друга питања од значаја за јединицу локалне самоуправе.

**Члан 2.**

            Општина је територијална јединица у којој грађани остварују право на локалну самоуправу у складу са Уставом, Законом и овим Статутом.

            Грађани који имају бирачко право и пребивалиште на територији Општине, управљају пословима Општине у складу са законом и овим Статутом.

            Грађани учествују у остваривању локалне самоуправе путем грађанске иницијативе, збора грађана, референдума, других облика учешћа грађана у обављању послова Општине и преко својих одборника у Скупштини општине, у складу са Уставом, Законом и овим Статутом.

**Члан  3.**

            Територију Општине, утврђену  законом, чине насељена места, односно подручја катастарских општина које улазе у њен састав, и то:

*насељено место                                           катастарска општина*

1. Бакионица Бакионица

2. Висибаба Висибаба

3. Врањани Врањани

4. Велика Јежевица Велика Јежевица

5. Глумач Глумач

6. Годовик Годовик

7. Горња Добриња Горња Добриња 8. Горобиље Горибиље

9. Гугаљ Гугаљ

10. Доња Добриња Доња Добриња

11. Дражиновићи Дражиновићи

12. Душковци Душковци

13. Засеље Засеље

14. Здравчићи Здравчићи

15. Јелен До Јелен До

16. Каленићи Каленићи

17. Лопаш Лопаш

18. Лорет Лорет

19. Љутице Љутице

20. Мађер Мађер

21. Мала Јежевица Мала Јежевица

22. Милићево Село Милићево Село

23. Мршељи Мршељи

24. Отањ Отањ

25. Папратиште Папратиште

26. Пилатовићи Пилатовићи

27. Пожега Пожега

28. Пријановићи Пријановићи

29. Прилипац Прилипац

30. Радовци Радовци

31. Расна Расна

32. Речице Речице

33. Роге Роге

34. Рупељево Рупељево

35. Сврачково Сврачково

36. Средња Добриња Средња Добриња

37. Табановићи Табановићи

38. Тврдићи Тврдићи

39. Тометино Поље Тометино Поље

40. Тучково Тучково

41. Узићи Узићи

42. Честобродица Честобродица

**Члан 4.**

            Општина има својство правног лица.

            Седиште Општине је у Пожеги, улица Трг Слободе број 9.

**Члан  5.**

            На територији Општине у службеној употреби је српски језик и ћирилично писмо.

**Члан  6.**

Општина има своје симболе.

Симболе Општине и њихову употребу утврђује Скупштина општине посебном одлуком у складу са Законом.

Грб Општине представља четвороугаони штит квадриран плаво (први и четврти квартир) и црвено (други и трећи квартир), квартире раздваја сребрни крст у чијем се средишту налази плави сребром обрубљени круг на коме је златна фигура кантара.

Застава је правоуганог облика, подељена белим на четири поља под правним углом (плаво, црвено, црвено плаво) са белим кругом у средини и златним крстом у њему са четири плава кружна исечка.

**Члан 7.**

Застава и грб Општине могу се истицати само уз државне симболе.

          У службеним просторијама органа Општине истичу се само државни симболи и грб и застава Општине.

**Члан 8.**

Органи Општине имају печат.

Печат је округлог облика са исписаним текстом: Република Србија, Општина Пожега, назив органа исписан на српском језику и ћириличним писмом и грбом Републике Србије у средини.

**Члан 9.**

Оп­шти­на има празник.

Празник Општине утврђује се Статутом или посебном одлуком Скупштине општине, уз претходну сагласност Министарства надлежног за локалну самоуправу.

**Члан  10.**

Оп­шти­на уста­но­вља­ва на­гра­де и дру­га јав­на при­зна­ња ор­га­ни­за­ци­ја­ма и гра­ђа­ни­ма за зна­чај­на оства­ре­ња у про­из­вод­њи, на­у­ци, умет­но­сти и дру­гим дру­штве­ним обла­сти­ма.

Вр­сте на­гра­да и дру­гих јав­них при­зна­ња, усло­ви и на­чин њи­хо­вог до­де­љи­ва­ња; као и услови и начин доделе звања почасног грађанина особи чији су рад и достигнућа од посебног значаја за општину, уређују се по­себ­ном од­лу­ком; звање почасног грађанина додељује се уз сагласност Министарства надлежног за послове локалне самоуправе.

Награде и друга јавна признања додељују се поводом Дана Општине.

**Члан  11.**

Оп­шти­на утврђује називе улица, тргова и других делова насељених места на својој територији посебном одлуком, уз претходну сагласност Министарства надлежног за послове локалне самоуправе.

**Члан 12.**

Рад органа Општине је јаван.

Јавност рада по правилу обезбеђује се: путем издавања билтена, информатора, сарадњом са медијима, презентовањем одлука и других аката јавности и постављањем интернет презентације и организовањем јавних расправа у складу са Законом, овим Статутом и одлукама органа Општине.

**Члан 13.**

Општина има своју имовину.

Имовином Општине самостално управљају и располажу органи Општине, у складу са Законом.

Заштиту имовинских права и интереса врши Општинско јавно правобранилаштво у складу са Законом и одлуком о оснивању.

**II - НАДЛЕЖНОСТИ ОПШТИНЕ**

**Члан 14.**

Општина врши послове из своје надлежности утврђене Уставом и законом, као и послове из оквира права и дужности Републике који су јој законом поверени.

Општина у вршењу своје надлежности, преко својих органа, у складу са Уставом и законом:

1.доноси свој Статут, буџет и завршни рачун, просторни и урбанистички план и програм развоја општине, као и стратешке планове и програме локалног економског развоја;

2. уређује и обезбеђује обављање и развој комуналних делатности, локалне превоз, коришћење грађевинског земљишта и пословног простора;

3. стара се о изградњи, реконструкцији, одржавању и коришћењу локалних путева и улица и других јавних објеката од општинског значаја;

4. стара се о задовољавању потреба грађана у области просвете (предшколско васпитање и образовање, основно и средње образовање и васпитање), научноистраживачке и иновационе делатности, културе, здравствене и социјалне заштите, дечје заштите, спорта и физичке културе;

5. обезбеђује остваривање посебних потреба особа са инвалидитетом и заштиту права осетљивих група;

6. стара се о развоју и унапређењу туризма, занатства, угоститељства и трговине;

7. доноси и реализује програме за подстицање локалног економског развоја, предузима активности за одржавање постојећих и привлачење нових инвестиција и унапређује опште услове послова;

8. стара се о заштити животне средине, заштити од елементарних и других непогода, заштити културних добара од значаја за општину;

9. стара се о заштити, унапређењу и коришћењу пољопривредног земљишта и спроводи политику руралног развоја;

10. стара се о остваривању, заштити и унапређењу људских и мањинских права, родној равноправности, као и о јавном информисању у општини;

11. образује и уређује организацију и рад органа, организација и служби за потребе општине, организује службу правне помоћи грађанима и уређује организацију и рад мировних већа;

12. утврђује симболе општине и њихову употребу;

13. управља општинском имовином и утврђује стопе изворних прихода, као и висину локалних такси;

14. прописује прекршаје за повреде општинских прописа;

15. обавља и друге послове од локалног значаја одређене законом (нпр. у областима одбране, заштите и спасавања, заштите од пожара, омладинске политике, зоохигијене и др.), као и послове од непосредног интереса за грађане, у складу са Уставом, законом и Сатутом.

Јединствени попис послова, који су у складу са Законом о локалној самоуправи у надлежности општина, обезбеђује министарство надлежно за локалну самоуправу на основу података добијених од општина и органа државне управе.

**Члан 15.**

За остваривање својих права и дужности и за задовољавање потреба локалног становништва Општина може посебном одлуком оснивати: предузећа, установе и друге организације које врше јавну службу.

**Члан 16.**

Скупштина општине именује чланове управних и надзорних одбора и директоре јавних предузећа, установа, организација и служби чији је оснивач на период од четири година, осим када је законом другачије предвиђено.

**Члан 17.**

Ако законом није уређен поступак избора директора јавних предузећа, установа, организација и служби чији је оснивач или већински власник Општина, Скупштина општине именује директоре после спроведеног јавног конкурса.

**Члан 18.**

Предузећа, установе и друге организације чији је оснивач или већински власник Општина дужни су да Скупштини општине достављају на сагласност вишегодишње планове рада и развоја, као и годишњи програм пословања.

**Члан 19.**

Општина може уговором, на начелима конкуренције и јавности, поверити правном или физичком лицу обављање  појединих  послова из своје надлежности.

Поверавање послова из става 1. овог члана уређује се одлуком Скупштине општине.

**Члан 20.**

Предузећа, установе и друге организације које врше јавну службу дужне су да, најмање једном годишње подносе Скупштини општине извештај о свом раду, најкасније до 30. априла текуће године за претходну годину.

**III - ФИНАНСИРАЊЕ ПОСЛОВА ОПШТИНЕ**

**Члан 21.**

За обављање послова Општине утврђених Уставом и законом, као и за обављање законом поверених послова из оквира права и дужности Републике, Општини припадају приходи и примања утврђени законом.

Послови Општине финансирају се из изворних и уступљених прихода, трансфера, примања по основу задуживања и других прихода и примања утврђених законом.

**Члан 22.**

Сви приходи Општине су општи приход буџета и могу се користити за било коју намену, осим оних прихода чији је наменски карактер утврђен законом.

**Члан 23.**

Скупштина доноси буџет Општине за сваку календарску годину, у којем се исказују сви приходи и примања, задуживања и друге финансијске трансакције, расходи и други издаци, у складу са законом.

            По истеку године за коју је буџет донет саставља се завршни рачун о извршењу буџета Општине.

**Члан 24.**

За извршење буџета Општине, председник Општине одговара Скупштини општине.

Општинска управа обавезна је да редовно прати извршење буџета и по потреби, а најмање два пута годишње, информише председника Општине и Скупштину општине.

**Члан 25.**

За задовољавање потреба грађана у Општини или њеном делу средства се могу прикупљати самодоприносом.

Скупштина општине утврђује предлог одлуке о самодоприносу већином гласова од укупног броја одборника.

Иницијативу за увођење самодоприноса за територију Општине могу покренути председник општине, Општинско веће, односно 1/3 одборника, а савет месне заједнице односно збор грађана за подручје месне заједнице, као и грађани са пребивалиштем на територији Општине, односно месне заједнице, у складу са законом којим се уређује спровођење референдума и народна иницијатива.

Уз иницијативу за увођење самодоприноса подноси се Програм којим се утврђују извори, намене и начин обезбеђења укупних финансијских средстава за реализацију самодоприноса.

Одлука о увођењу самодоприноса садржи све податке и елементе прописане законом и истовремено са утврђивањем предлога одлуке о завођењу самодоприноса доноси се одлука о расписивању референдума за територију целе Општине или месне заједнице или дела месне заједнице, образовању комисије за спровођење референдума. Одлуком о образовању комисије за спровођење референдума утврђују се задаци комисије, одређују се бирачка места, садржина и број гласачких листића, као и друге обавезе комисије у погледу обавештавања Скупштине о спроведеном референдуму и утврђеним резултатима.

Наведена одлуке се објављују у ''Службени лист општине Пожега'' с тим да од дана расписивања до дана спровођења референдума не може протећи мање од 15 ни више од 60 дана.

**IV - ОРГАНИ ОПШТИНЕ**

**Члан 26.**

Органи Општине су: Скупштина општине, председник Општине, Општинско веће и Општинска управа.

**Члан 27.**

Послове Општине врше органи Општине у оквиру своје надлежности утврђене законом и овим статутом.

Ако законом или другим прописом није утврђено који орган је надлежан за обављање послова из надлежности Општине, све послове који се односе на уређивање односа из надлежности Општине врши Скупштина општине, а послове који су по својој природи извршни, врши председник Општине.

Ако се према природи посла не може утврдити надлежност у складу са ставом 2. овог члана, надлежна је Скупштина општине.

1. **Скупштина општине**

**Члан** **28.**

Скупштина општине је највиши орган Општине који врши основне функције локалне власти, утврђене Уставом, законом и овим статутом.

**Члан  29.**

Скупштину општине чине одборници које бирају грађани на непосредним изборима, тајним гласањем, у складу са законом и овим статутом.

**Члан 30.**

Седницу новог сазива Скупштине општине сазива председник Скупштине претходног сазива, у року од 15 дана од дана објављивања резултата избора.

Уколико председник Скупштине из претходног сазива не сазове седницу новог сазива у року из става 1. овог члана, седницу новог сазива сазваће најстарији одборник новог сазива у року од 15 дана од истека рока из става 1. овог члана.

Седницом председава најстарији одборник до избора председника Скупштине општине.

**Члан 31.**

Скупштина општине се сматра конституисаном избором председника Скупштине и постављењем секретара Скупштине.

**Члан 32.**

Скупштина општине  има 52 одборника.

**Члан 33.**

Одборници се бирају на четири године.

Одборнику почиње и престаје одборнички мандат под условима и на начин утврђен законом.

**Члан 34.**

Одборник не може бити запослен у Општинској управи и лице које именује, односно поставља Скупштина општине у органима Општине, предузећима и установама чији је оснивач.

Ако запослени у Општинској управи буде изабран за одборника, права и обавезе по основу рада мирују му док траје његов одборнички мандат.

Даном потврђивања одборничког мандата лицима која је именовала, односно поставила  Скупштина општине престаје функција на коју су именована, односно постављена.

**Члан 35.**

Одборник не може бити позван на кривичну одговорност, притворен или кажњен због изнетог мишљења или давања гласа на седници Скупштине општине и радних тела.

**Члан 36.**

Право је и дужност одборника да учествује у раду Скупштине општине и њених радних тела, предлаже Скупштини општине расправу о одређеним питањима, подноси предлоге одлука и других аката из надлежности Скупштине општине и даје амандмане на предлоге прописа, поставља питања везана за рад органа Општине и учествује у другим активностима Скупштине општине.

Право је одборника да буде редовно обавештаван о питањима од утицаја на вршење одборничке дужности, да од органа и служби тражи податке који су му потребни за рад, као и стручну помоћ у припремању предлога за Скупштину општине.

Одборник има право да буде редовно обавештаван о питањима од значаја за обављање одборничке дужности, као и да на лични захтев од органа и служби општине добије податке који су му потребни за рад.

За благовремено достављање обавештења, тражених података, списа и упутстава одговоран је секретар Скупштине општине, а начелник Општинске управе, односно управе за поједине области – када се обавештење, тражени податак, спис и упутство односе на делокруг и рад Општинске управе.

Права и дужности одборника ближе се одређују пословником Скупштине општине.

**Члан 37.**

Право одборника на изгубљену зараду, путне трошкове за долазак и одлазак на седницу Скупштине и њених радних тела, дневнице и на накнаду других трошкова везаних за вршење одборничке функције уређује се посебном одлуком Скупштине општине.

**Члан 38.**

Скупштина општине, у складу са законом:

1. доноси Статут Општине и Пословник Скупштине општине;
2. доноси буџет и усваја завршни рачун буџета;
3. утврђује стопе изворних прихода Општине, као и начин и мерила за одређивање висине локалних такса и накнада;
4. подноси иницијативу за покретање поступка оснивања, укидања или промене територије Општине;
5. доноси програм развоја Општине и појединих делатности;
6. доноси просторни и урбанистичке план Општине и програме уређивања грађевинског земљишта;
7. доноси прописе и друге опште акте;
8. расписује општински референдум и референдум на делу територије Општине, изјашњава се о предлозима садржаним у грађанској иницијативи и утврђује предлог одлуке о самодоприносу;
9. оснива службе, јавна предузећа, установе и организације, утврђене Статутом општине и врши надзор над њиховим радом;
10. именује и разрешава управни и надзорни одбор, именује и разрешава директоре јавних предузећа, установа, организација и служби чији је оснивач и даје сагласност на њихове статуте, у складу са законом;
11. бира и разрешава председника Скупштине и заменика председника Скупштине;
12. поставља и разрешава секретара Скупштине;
13. бира и разрешава председника Општине и, на предлог председника Општине, бира заменика председника Општине и чланове Општинског већа;
14. утврђује општинске таксе и друге локалне приходе који Општини припадају по закону;
15. утврђује накнаду за уређивање грађевинског земљишта;
16. доноси акт о јавном задуживању Општине, у складу са законом којим се уређује јавни дуг;
17. доноси годишњи програм прибављања непокретности за потребе органа Општине и покреће поступак, одлучује о отуђењу, размени и давању у закуп непокретности која је у јавној својини Општине, одлучује о прибављању, коришћењу, управљању и располагању непокретностима које су у јавној својини Општини а које користе органи Општине, јавна предузећа, месне заједнице, установе и друге организације чији је оснивач Општина, утврђује висину накнада за коришћење и закуп пословног простора, стамбених зграда, станова и гаража; по преносу права јавне својине на друге носиоце права јавне својине укључујући и размену непокретности, о заснивању хипотеке као и преносу права коришћења на стварима у јавној својини, јавним предузећима, месним заједницама, установама, агенција и другим организацијама чији је оснивач Општинакао и друга имовинско-правна питања и акти који се доносе у вези са тим, а одређена су законом, правилником или другим актом надлежних министарстава или других органа;
18. прописује радно време угоститељских, трговинских и занатских објеката;
19. даје мишљење о републичком, покрајинском и регионалном просторном плану;
20. оснива стална и повремена радна тела за разматрање питања из њене надлежности, која су утврђена Пословником;
21. именује Изборну комисију за спровођење избора за одборнике Скупштине општине у складу са Законом;
22. даје мишљење о законима којима се уређују питања од интереса за локалну самоуправу;
23. разматра извештај о раду и даје сагласност на програм рада корисника буџета;
24. одлучује о сарадњи и удруживању са градовима и општинама, удружењима, невладиним организацијама;
25. информише јавност о свом раду;
26. покреће поступак за оцену уставности и законитости закона или другог општег акта Републике Србије којим се повређује право на локалну самоуправу;
27. даје сагласност на употребу имена, грба и другог обележја Општине;
28. разматра и усваја годишње извештаје о раду јавних предузећа, установа и других јавих служби чији је оснивач или већински власник Општина;
29. доноси мере и усваја препоруке за унапређење људских права;
30. бира и разрешава локалног омбудсмана;
31. доноси планове заштите од елементарних непогода; план одбране Општине, образује штаб за ванредне ситуације; доноси одлуку о организацији и функционисању цивилне заштите и обезбеђује њено спровођење у складу са јединственим системом заштите и спасавања; доноси план и програм развоја система заштите и спасавања на својој територији у складу са планом Републике и утврђује изворе финансирања за горе наведене намене;
32. обавља и друге послове утврђене законом и овим Статутом.

**Члан 39.**

Скупштина општине одлучује ако седници присуствује већина од укупног броја одборника.

Скупштина општине одлучује већином гласова присутних одборника, уколико законом или овим статутом није друкчије одређено.

Скупштина општине већином гласова од укупног броја одборника: доноси Статут; доноси буџет; доноси програм развоја Општине и појединих делатности; доноси просторне и урбанистичке планове; одлучује о јавном задуживању Општине и у другим случајевима утврђеним законом и овим статутом.

**Члан 40.**

Седницу Скупштине општине сазива председник Скупштине, по потреби, а најмање једном у три месеца.

Председник Скупштине је дужан да седницу закаже на захтев председника Општине, Општинског већа или једне трећине одборника, у року од седам дана од дана подношења захтева, тако да дан одржавања седнице буде најкасније у року од 15 дана од дана подношења захтева.

У ситуацијама које оправдавају хитност у сазивању седнице Скупштине председник Скупштине може заказати седницу у року који није краћи од 24 часа од пријема захтева.

Захтев за сазивање седнице из става 3. овог члана мора да садржи разлоге који оправдавају хитност сазивања, као и образложење последица које би наступиле њеним несазивањем.

Минимални рок за сазивање седнице Скупштине из става 3. овог члана не односи се на сазивање седнице Скупштине у условима проглашене ванредне ситуације.

Ако председник Скупштине не закаже седницу у року из става 2. овог члана, седницу може заказати подносилац захтева, а председава одборник кога одреди подносилац захтева.

Председник Скупштине може одложити седницу коју је сазвао само у случају када не постоји кворум потребан за рад, а у другим случајевима о одлагању седнице одлучује Скупштина.

**Члан 41.**

Седнице Скупштине општине су јавне.

За јавност рада Скупштине општине одговоран је председник Скупштине општине.

Позиви и материјал за седнице Скупштине општине достављају се средствима информисања ради упознавања јавности.

Седницама Скупштине општине могу присуствовати представници средстава јавног информисања, овлашћени представници предлагача, као и друга заинтересована лица, у складу са пословником Скупштине општине.

У случају да не постоји могућност да сви заинтересовани присуствују седници Скупштине, председник Скупштине ће одлучити коме ће омогућити присуство седници полазећи од редоследа пријављивања и интереса пријављених за тачке на дневном реду.

Скупштина општине може одлучити да седница Скупштине не буде јавна због разлога безбедности и одбране земље и других посебно оправданих разлога који се констатују пре утврђивања дневног реда.

**Члан 42.**

Скупштина општине образује савете и комисије, као стална радна тела, ради разматрања и решавања појединих питања из њене надлежности.

Скупштина општине, по потреби, образује повремене комисије и друга повремена радна тела ради обављања одређених задатака из своје надлежности.

Радна тела дају мишљење на предлоге прописа и одлука које доноси Скупштина општине и обављају и друге послове утврђене Статутом Општине.

Број радних тела, избор, права и дружности председника и чланова радних тела утврђују се Пословником о раду Скупштине.

Скупштина доноси одлуке о избору чланова радних тела, већином од броја присутних одборника.

**Члан 43.**

Избор, права и дужности председника и чланова општинске Изборне комисије за спровођење избора за одборнике Скупштине општине утврђује се Пословником о раду Скупштине општине.

**Члан 44.**

Чланове сталних радних тела бира и разрешава Скупштина општине по правилу на предлог одборничких група, ако законом, Статутом или Пословником није другачије предвиђено.

За чланове и председнике сталних радних тела, поред одборника могу се бирати и грађани.

**Члан 45.**

Председник сталног радног тела организује рад, сазива и председава седницама радног тела, формулише закључке и о томе обавештава председника и секретара Скупштине општине.

**Члан 46.**

Скупштина општине има председника Скупштине.

Председник Скупштине представља Скупштину, организује рад Скупштине општине, сазива и председава њеним седницама, остварује сарадњу са председником Општине и Општинским већем, стара се о остваривању јавности рада, потписује акта која Скупштина општине доноси и обавља друге послове утврђене овим статутом и пословником Скупштине општине.

**Члан 47.**

Председник Скупштине се бира из реда одборника, на предлог најмање трећине одборника, на време од четири године, тајним гласањем, већином гласова од укупног броја одборника Скупштине општине.

Одборник може да учествује у предлагању само једног кандидата.

**Члан  48.**

Председник Скупштине може бити разрешен пре истека мандата: на предлог најмање трећине одборника.

Предлог се подноси у писаној форми и мора бити образложен.

Разрешење се врши на начин и по поступку који је предвиђен за његов избор.

У случају подношења оставке председнику Скупштине престаје функција даном одржавања седнице на којој је поднео оставку, односно на правој наредној седници Скупштине, ако је оставку поднео у време између две седнице.

**Члан 49.**

Председник Скупштине има заменика који га замењује у случају његове одсутности и спречености да обавља своју дужност.

Заменик председника Скупштине бира се и разрешава на исти начин као и председник Скупштине.

Ако заменику председника Скупштине мирују права из радног односа услед избора на ту функцију, заменик председника Скупштине може бити на сталном раду у Општини.

**Члан 50.**

Скупштина општине има секретара који се стара о обављању стручних послова у вези са сазивањем и одржавањем седница Скупштине и њених радних тела и руководи административним пословима везаним за њихов рад.

Секретар Скупштине се поставља на четири године, на предлог председника Скупштине, и може бити поново постављен.

За секретара Скупштине општине може бити постављено лице које има стечено високо образовање из научне области правне науке на основним академским студијама у обиму најмање 240 ЕСПБ бодова, мастер академским студијама, специјалистичким академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, са положеним стручним испитом за рад у органима управе и радним искуством од најмање три године.

Скупштина општине може, на образложен предлог председника Скупштине општине, разрешити секретара и пре истека мандата.

Секретар Скупштине је одговоран за благовремено достављање података, списа и исправа, када то захтева надлежни орган Републике који врши надзор над радом и актима Скупштине општине.

**Члан 51.**

Начин припреме, вођење и рад седнице Скупштине општине и друга питања везана за рад Скупштине уређују се њеним пословником.

1. **Извршни органи Општине**

**Члан 52.**

Извршни органи Општине су председник Општине и Општинско веће.

**Члан 53.**

Председника Општине бира Скупштина општине, из реда одборника, на време од четири године, тајним гласањем, већином гласова од укупног броја одборника Скупштине општине.

Председник Општине има заменика који га замењује у случају његове одсутности и спречености да обавља своју дужност.

Председник Скупштине општине предлаже кандидата за председника Општине.

Кандидат за председника Општине предлаже кандидата за заменика председника Општине из реда одборника кога бира Скупштина општине на исти начин као председника Општине.

**Члан 54.**

Председнику Општине и заменику председника Општине избором на ове функције престаје мандат одборника у Скупштини општине.

Председник Општине и заменик председника Општине на сталном су раду у Општини.

**Члан 55.**

Председник Општине: представља и заступа Општину; предлаже начин решавања питања о којима одлучује Скупштина општине; наредбодавац је за извршење буџета; усмерава и усклађује рад Општинске управе; доноси појединачне акте за које је овлашћен законом, овим статутом или одлуком Скупштине општине, информише јавност о свом раду; подноси жалбу Уставном суду Републике Србије ако се појединачним актом или радњом државног органа или органа Општине онемогућава вршење надлежности Општине, образује стручна саветодавна радна тела и врши и друге послове утврђене овим статутом и другим актима.

Председник Општине је одговоран за благовремено достављање података, списа и исправа, када то захтева надлежни орган Републике који врши надзор над радом и актима извршних органа Општине.

**Члан 56.**

Општинско веће чине председник Општине, заменик председника Општине, као  и седам чланова Општинског већа.

Председник Општине је председник Општинског већа.

Заменик председника Општине је члан Општинског већа по функцији.

Чланове Општинског већа бира Скупштина општине, на период од четири године, тајним гласањем, већином од укупног броја одборника.

Кандидате за чланове Општинског већа предлаже кандидат за председника Општине.

Када одлучује о избору председника Општине Скупштина општине истовремено и обједињено одлучује о избору заменика председника Општине и чланова Општинског већа.

**Члан 57.**

Чланови Општинског већа не могу истовремено бити и одборници, а могу бити задужени за једно или више одређених подручја из надлежности Општине.

Одборнику који буде изабран за члана Општинског већа престаје одборнички мандат.

**Члан 58.**

Општинско веће: предлаже Статут, буџет и друге одлуке и акте које доноси Скупштина; непосредно извршава и стара се о извршавању одлука и других аката Скупштине општине; доноси одлуку о привременом финансирању у случају да Скупштина општине не донесе буџет пре почетка фискалне године; врши надзор над радом Општинске управе, поништава или укида акте Општинске управе који нису у сагласности са законом, Статутом и другим општим актом или одлуком које доноси Скупштина општине; решава у управном поступку у другом степену о правима и обавезама грађана, предузећа и установа и других организација у управним стварима из надлежности Општине; прати реализацију програма пословања и врши координацију рада јавних предузећа чији је Општина оснивач; подноси тромесечни извештај о раду јавних предузећа Скупштини општине, ради даљег извештавања у складу са законом којим се уређује правни положај јавних предузећа; стара се о извршавању поверених надлежности из оквира права и дужности Републике; поставља и разрешава начелника Општинске управе; образује стручна саветодавна радна тела за поједине послове из своје надлежности; информише јавност о свом раду; доноси пословник о раду на предлог председника Општине; врши друге послове које утврди Скупштина у складу са законом и овим статутом.

**Члан 59.**

Председник Општине представља Општинско веће, сазива и води његове седнице.

Председник Општине је одговоран за законитост рада Општинског већа.

**Члан 60.**

Општинско веће може да одлучује ако седници присуствује већина од укупног броја његових чланова.

Општинско веће одлучује већином гласова присутних чланова ако законом или овим статутом  за поједина питања није предвиђена друга већина.

**Члан 61.**

Организација, начин рада и одлучивања Општинског већа, детаљније се уређују његовим пословником, у складу са законом и овим статутом.

**Члан 62.**

Председник Општине и Општинско веће дужни су да редовно извештавају Скупштину општине, по сопственој иницијативи или на њен захтев, а најмање једном годишње, о извршавању одлука и других аката Скупштине општине.

**Члан 63.**

Председник Општине може бити разрешен пре истека времена на које је биран, на образложен предлог најмање трећине одборника, на исти начин на који је изабран.

О предлогу за разрешење председника Општине мора се расправљати и одлучивати у року од 15 дана од дана достављања предлога председнику Скупштине општине, уз примену минималног рока за сазивање седнице из члана 40. став 2. и 3. овог Статута.

Ако Скупштина не разреши председника Општине, одборници који су поднели предлог за разрешење не могу поново предложити разрешење председника Општине пре истека рока од шест месеци од одбијања претходног предлога.

**Члан 64.**

Разрешењем председника Општине престаје мандат заменика председника Општине и Општинског већа.

**Члан 65.**

Заменик председника Општине, односно члан Општинског већа, може бити разрешен пре истека времена на које је биран, на предлог председника Општине или најмање једне трећине одборника, на исти начин на који је изабран.

Истовремено са предлогом за разрешење заменика председника Општине или члана Општинског већа, председник Општине је дужан да Скупштини општине поднесе предлог за избор новог заменика председника Општине или члана Општинског већа, која истовремено доноси одлуку о разрешењу и о избору.

По поднетој оставци председника Општине, заменика председника Општине или члана Општинског већа, председник Скупштине општине обавештава одборнике на почетку прве наредне седнице Скупштине општине.

Председник Општине, заменик председника Општине или члан Општинског већа који су разрешени или су поднели оставку, остају на дужности и врше текуће послове, до избора новог председника Општине, заменика председника Општине или члана Општинског већа.

**Члан 66.**

Престанком мандата Скупштине општине престаје мандат председнику Општине и Општинском већу, с тим да они врше текуће послове из своје надлежности до ступања на дужност новог председника Општине и Општинског већа, односно председника и чланова привременог органа ако је Скупштини мандат престао због распуштања Скупштине.

1. **Општинска управа**

**Члан 67.**

За вршење управних послова у оквиру права и дужности Општине и одређених стручних послова за потребе Скупштине општине, председника Општине и Општинског већа, образује се Општинска управа.

**Члан 68.**

Општинска управа: припрема нацрте, прописе и друге акте које доноси Скупштина општине, председник Општине и Општинско веће; извршава одлуке и друге акте Скупштине општине, председника Општине и Општинског већа; решава у управном поступку у првом степену о правима и дужностима грађана, предузећа, установа и других организација у управним стварима из надлежности Општине; обавља послове управног надзора над извршавањем прописа и других општих аката Скупштине општине; извршава законе и друге прописе чије је извршавање поверено Општини; обавља стручне и административно-техничке послове за потребе рада Скупштине општине, председника Општине и Општинског већа; доставља извештај о свом раду на извршењу послова из надлежности Општине и поверених послова, Скупштини општине, председнику Општине, Општинском већу по потреби, а најмање једном годишње.

**Члан 69.**

Општинска управа поступа према правилима струке, непристрасно и неутрално и дужна је да сваком омогући једнаку правну заштиту у остваривању права, обавеза и правних интереса.

Општинска управа дужна је да грађанима омогући брзо и делотворно остваривање њихових права и правних интереса.

Општинска управа дужна је да грађанима даје потребне податке и обавештења и пружа правну помоћ.

Општинска управа дужна је да сарађује са грађанима и да поштује личност и достојанство грађана.

**Члан 70.**

Општинска управа образује се као јединствени орган.

У Општинској управи образују се организационе јединице за вршење сродних управних, стручних и других послова.

**Члан 71.**

Општинском управом руководи начелник.

За начелника Општинске управе може бити постављено лице које има стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци и положен државни стручни испит за рад у органима државне управе.

**Члан 72.**

Начелника Општинске управе поставља Општинско веће, на основу јавног конкурса, на пет година.

Јавни конкурс из става 1. овог члана оглашава Општинско веће.

Изборни поступак спроводи конкурсна комисија коју образује Општинско веће.

По окончаном изборном поступку конкурсна комисија саставља листу од највише три кандидата који су са најбољим резултатом испунили мерила прописана за избор.

Општинско веће у року од 15 дана пријема листе кандидата доноси одлуку о избору кандидата.

Начелник Општинске управе ступа на положај даном доношењем решења за постављење на положај.

Уколико није постављен начелник Општинске управе, као ни његов заменик, до постављења начелника, као и када начелник није у могућности да обавља дужност дуже од 30 дана, Општинско веће може поставити вршиоца дужности који испуњава радне услове за начелника и који ће обављати послове начелника Управе најдуже три месеца без спровођења јавног конкурса.

Уколико начелник Општинске управе није постављен, јавни конкурс за попуњавање положаја се оглашава у року од 15 дана од дана постављања вршиоца дужности.

Начелник Општинске управе има заменика који га замењује у случају његове одсутности и спречености да обавља своју дужност.

Заменик начелника Општинске управе се поставља на исти начин и под истим условима као начелник.

Руководиоце организационих јединица у управи распоређује  начелник Општинске управе.

**Члан 73.**

Начелник за свој рад и рад Општинске управе одговара Општинском већу у складу са овим Статутом и актом о организацији Општинске управе.

Општинско веће може разрешити начелника, односно заменика начелника на основу образложеног предлога председника Општине или најмање две трећине чланова Општинског већа.

Предлог за разрешење начелника, односно заменика начелника може поднети и најмање трећина одборника Скупштине општине.

**Члан 74.**

Одлуку о организацији Општинске управе доноси Скупштина општине на предлог Општинског већа.

Акт о унутрашњем уређењу и систематизацији Општинске управе, служби и организација обједињује начелник и доставља Општинском већу на усвајање.

**Члан 75.**

Општинска управа у обављању управног надзора може: наложити решењем извршење мера и радњи у одређеном року; изрећи мандатну казну; поднети пријаву надлежном органу за учињено кривично дело или привредни преступ и поднети захтев за покретање прекршајног поступка; издати привремено наређење, односно забрану; обавестити други орган, ако постоје разлози, за предузимање мера за које је тај орган надлежан; предузети и друге мере за које је овлашћена законом, прописом или општим актом.

Овлашћења и организација за обављање послова из става 1. овог члана, ближе се уређују одлуком Скупштине општине.

**Члан 76.**

У поступку пред Општинском управом, у коме се решава о правима, обавезама и интересима грађана и правних лица, примењују се прописи о управном поступку.

**Члан 77.**

Општинско веће решава сукоб надлежности између Општинске управе и других предузећа, организација и установа кад на основу одлуке Скупштине општине одлучују о појединим правима грађана, правних лица или других странака.

Начелник Општинске управе решава сукоб надлежности између унутрашњих организационих јединица.

**Члан 78.**

Послове Општинске управе који се односе на остваривање права, обавеза и интереса грађана и правних лица могу обављати лица која имају прописану школску спрему, положен стручни испит за рад у органима државне управе и одговарајуће радно искуство, у складу са законом и другим прописом.

**Члан 79.**

О изузећу начелника Општинске управе решава Општинско веће.

О изузећу службеног лица у Општинској управи решава начелник.

**Члан 80.**

Председник Општине поставља и разрешава своје помоћнике за поједине области (економски развој, урбанизам, примарна здравствене заштита, заштита животне средине, пољопривреда, развој месних заједница, комуналне делатности, правна питања и др.).

Помоћници председника Општине покрећу иницијативе, предлажу пројекте и сачињавају мишљења у вези са питањима која су од значаја за развој у областима за које су постављени и врше друге послове по налогу председника Општине.

Помоћници председника Општине се постављају у кабинету председника Општине најдуже на период док траје дужност председника Општине и могу се поставити највише два помоћника председника Општине.

**V - НЕ­ПО­СРЕД­НО УЧЕ­ШЋЕ ГРАЂА­НА  У ОСТВА­РИ­ВА­ЊУ**

**ЛОКАЛНЕ САМОУПРАВЕ**

**Члан  81.**

Гра­ђа­ни Оп­шти­не не­по­сред­но уче­ству­ју у оства­ри­ва­њу послова Општи­не пу­тем гра­ђан­ске ини­ци­ја­ти­ве, збо­ра гра­ђа­на и референдумом.

**Члан 82.**

Гра­ђа­ни пу­тем гра­ђан­ске ини­ци­ја­ти­ве пред­ла­жу Скуп­шти­ни оп­шти­не до­но­ше­ње ак­та ко­јим ће се уре­ди­ти од­ре­ђе­но пи­та­ње из надлежности Општине, про­ме­ну ста­ту­та или дру­гих ака­та и рас­пи­си­ва­ње ре­фе­рен­ду­ма у скла­ду са за­ко­ном.

Општинска управа има обавезу да пружи стручну помоћ грађанима приликом формулисања предлога садржаног у грађанској иницијативи.

Гра­ђан­ска ини­ци­ја­ти­ва пу­но­ва­жно је по­кре­ну­та ако је ли­ста потписни­ка гра­ђан­ске ини­ци­ја­ти­ве са­ста­вље­на у скла­ду са за­ко­ном и ако је исту пот­пи­са­ло нај­ма­ње 5% од укупног броја грађана са бирачким правом.

О пред­ло­гу из ста­ва 1. ово­га чла­на, Скуп­шти­на општине је ду­жна да одр­жи рас­пра­ву и да до­ста­ви обра­зло­жен од­го­вор гра­ђа­ни­ма у ро­ку од 60 да­на од дана до­би­ја­ња пред­ло­га.

Поступак и процедура спровођења грађанске иницијативе уредиће се посебном одлуком Скупштине општине.

Општинска управа је дужна да на интернет презентацији Општине, односно на други примерен начин, обавести јавност да је отпочео рад на припреми прописа које доноси Скупштина.

Ради спровођења јавне расправе предлог грађана је потребно да својим потписима подржни најмање 100 грађана са бирачким правом на територији Општине.

Прикупљање потписа грађана за спровођење јавне расправе се спроводи у складу са прописима који уређују грађанску иницијативу.

Надлежни одбор Скупштине општине одлучује по примљеном предлогу грађана о спровођењу поступка јавне расправе.

**Члан 83.**

Збор грађана расправља и даје предлоге о питањима из надлежности органа Општине.

**Члан  84.**

Збор гра­ђа­на са­зи­ва се за на­се­ље­но ме­сто или део на­се­ље­ног ме­ста, ко­ји мо­же би­ти: ули­ца, део град­ског на­се­ља, под­руч­је ме­сне за­јед­ни­це или другог облика месне самоуправе.

Збор гра­ђа­на са­зи­ва пред­сед­ник Оп­шти­не, председник Скупштине општине, овлашћени представник месне заједнице или другог облика месне самоуправе, најмање 5% бирача према последњем званично објављеном решењу о закључењу бирачког списка за избор одборника Скупштине општине са подручја за који се збор сазива и најмање једна четвртина одборника, најмање осам дана пре дана одржавања.

Општинска управа има обавезу да пружи помоћ сазивачу у сазивању и припремању одржавања збора грађана.

Предлог за сазивање збора може упутити орган општине надлежан за одлучивање о питању које се разматра на збору.

О са­зва­ном збо­ру, гра­ђа­ни се оба­ве­шта­ва­ју ис­ти­ца­њем ак­та о сазивању збо­ра на огласној та­бли, пре­ко сред­ста­ва ин­фор­ми­са­ња или на дру­ги уоби­ча­јен на­чин.

Сазивач је обавезан да обавести општинску управу о одржавању збора.

**Члан 85.**

Збором грађана председава сазивач или лице које он овласти.

Збор грађана разматра предлоге и заузима ставове о њима ако му присуствује пет одсто бирача према последњем званично објављеном решењу о закључењу бирачког списка за избор одборника Скупштине општине, са подручја за које је збор сазван.

Право учешћа у разматрању питања, покретању иницијатива и предлагању појединих решења, имају сви пунолетни грађани Општине.

Право одлучивања на збору грађана имају и грађани чије је пребивалиште или имовина на подручју за које је збор сазван.

Одлуке на збору грађана се доносе већином присутних грађана са правом одлучивања.

Општинска управа дужна је да пружи стручну помоћ грађанима приликом формулисања предлога, односно захтева збора грађана, а пре њиховог упућивања надлежним органима Општине.

Начин рада и начин утврђивања ставова збора уређују се одлуком Скупштине општине.

**Члан 86.**

Органи општине дужни су да у року од 60 дана од дана одржавања збора грађана, размотре захтеве и предлоге грађана, заузму став о њима, односно донесу одговарајућу одлуку или меру и о томе обавесте грађане.

**Члан 87.**

Скуп­шти­на оп­шти­не мо­же на соп­стве­ну ини­ци­ја­ти­ву, ве­ћи­ном гла­со­ва од укуп­ног бро­ја од­бор­ни­ка, да рас­пи­ше ре­фе­рен­дум о пи­та­њи­ма из сво­га де­ло­кру­га.

Скуп­шти­на оп­шти­не ду­жна је да рас­пи­ше ре­фе­рен­дум о пи­та­њу из сво­га де­ло­кру­га на зах­тев гра­ђа­на Оп­шти­не.

Зах­тев гра­ђа­на из става 2. овог члана пу­но­ва­жан је ако је ли­ста пот­пи­сни­ка зах­те­ва са­ста­вље­на у скла­ду са за­ко­ном и ако је исту пот­пи­са­ло нај­ма­ње 10% би­ра­ча од укупног броја грађана са бирачким правом.

Од­лу­ка пу­тем ре­фе­рен­ду­ма до­не­та је ако се за њу из­ја­сни­ла ве­ћи­на гра­ђа­на ко­ја је гла­са­ла, под усло­вом да је гла­са­ло ви­ше од по­ло­ви­не укуп­ног бро­ја гра­ђа­на са бирачким правом на територији Општине.

Одлука донета на референдуму обавезујућа је.

Поступак и процедура спровођења референдума уредиће се посебном одлуком Скупштине општине.

**Члан  88.**

Скуп­шти­на оп­шти­не ду­жна је да рас­пи­ше ре­фе­рен­дум на де­лу територи­је Оп­шти­не о пи­та­њу ко­је се од­но­си на по­тре­бе, од­но­сно ин­те­ре­се ста­нов­ни­штва то­г де­ла те­ри­то­ри­је, ако је ли­ста пот­пи­сни­ка зах­те­ва за распи­си­ва­ње ре­фе­рен­ду­ма са­ста­вље­на у скла­ду са за­ко­ном и ако је исту пот­пи­са­ло нај­ма­ње 10% би­ра­ча од укупног броја грађана са бирачким правом, са де­ла те­ри­то­ри­је Оп­шти­не за ко­ју се тра­жи рас­пи­си­ва­ње референ­ду­ма.

**Члан 89.**

Органи и службе Општине дужни су да грађанима у остваривању њихових права и обавеза дају потребне податке, објашњења и обавештења.

Органи и службе Општине дужни су да свима омогуће подношење притужби на свој рад и на неправилан рад и однос запослених у Општинској управи.

Органи и службе Општине дужни су да испитају наводе истакнуте у притужби, који указују на пропусте и неправилности у њиховом раду и да у складу са законом покрену одговарајући поступак за санкционисање и отклањање пропуста и неправилности.

Органи и службе Општине дужни су да дају подносиоцу притужбе, одговоре и информације о томе да ли је и како по притужби поступљено у року од 30 дана, ако подносилац притужбе то захтева.

**VI - ДРУГИ ОБЛИЦИ УЧЕШЋА ГРАЂАНА У ПОСЛОВИМА ОПШТИНЕ**

Члан 90.

Органи Општине могу консултовати грађане о питањима из своје надлежности.

Консултације из става 1. овог члана врше се путем јавне анкете.

**Члан 91.**

Органи Општине могу да одрже јавну расправу: у току поступка усвајања одлуке о буџету Општине; у току поступка утврђивања стопе изворних прихода Општине; у току поступка усвајања стратешких и акционих планова развоја; Скупштина општине је дужна да одржи јавну расправу о предлогу одлуке о поверавању послова из надлежности Општине правном или физичком лицу и у другим случајевима предвиђеним законом, статутом и одлукама Скупштине општине.

**Члан 92.**

Јавна расправа, у смислу овог статута, подразумева отворени састанак представника надлежних органа Општине, односно јавних служби са заинтересованим грађанима и представницима удружења грађана и средстава јавног обавештавања.

Скупштина општине је дужна да грађанима из свих делова Општине омогући учешће у јавним расправама.

Председник Скупштине општине организује јавну расправу у случајевима предвиђеним овим статутом и одлукама Скупштине општине, на иницијативу органа и тела Општине, као и на сопствену иницијативу.

Председник Скупштине општине позива одговарајуће представнике органа Општине и јавних служби чији је оснивач Општина да учествују у јавној расправи.

Председник Скупштине општине дужан је да редовно обавештава Скупштину општине о неодазивању лица из става 4. овог члана.

О току јавне расправе сачињава се белешка која се доставља свим органима Општине.

Скупштина општине уређује начин обавештавања јавности о одржавању јавне расправе, као и начин на који ће се обезбедити увид јавности у садржај бележака о одржаним јавним расправама, стим да она не може бити краћа од 15 дана.

**VII - МЕ­СНА СА­МО­У­ПРА­ВА**

**Члан 93.**

Ради задовољавања потреба и интереса од непосредног значаја за грађане са дела територије Општине, у Општини се образују месне заједнице и други облици месне самоуправе.

Месна заједница се образује за једно или више села. Уколико се месна заједница образује за више села, у сваком селу се могу образовати месни одбори.

Месна заједница се може образивати и у градском насељу по реонима, четвртима или другим издвојеним деловима.

**Члан 94.**

Ме­сна за­јед­ни­ца односно други облик месне самоуправе има свој­ство прав­ног ли­ца у окви­ру права и дужности утврђених овим статутом и одлуком о оснивању.

Месни одбори немају својство правног лица.

**Члан  95.**

Предлог за образовање, односно укидање месне заједнице или других облика месне самоуправе могу поднети најмање 10% бирача са пребивалиштем на подручју на које се предлог односи, најмање једна трећина одборника и Општинско веће.

О оснивању нове месне заједнице, промени подручја и укидању месне заједнице односно другог облика месне самоуправе одлучује Скупштина општине већином од укупног броја одборника.

Скупштина општине дужна је да пре доношења одлуке о оснивању нове месне заједнице, промени подручја и укидању месне заједнице, односно другог облика месне самоуправе прибави мишљење грађана са дела територије Општине на који се предлог односи. Скупштина општине дужна је да пре доношења одлуке о промени подручја, односно укидању месне заједнице или другог облика месне самоуправе, прибави и мишљење Савета месне заједнице, односно другог облика месне самоуправе на које се предлог односи.

**Члан  96.**

Актом о оснивању месне заједнице, у складу са Статутом Општине, утврђују се послови које врши месна заједница, органи и организација рада органа, начин одлучивања као и поступак избора савета и других органа месне самоуправе, заштита права у току избора, тј. именовање, састав и надлежност комисије за спровођење избора за чланове савета месне заједнице, другостепеној Изборној комисији и подношењу извештаја Скупштини општине о спроведеним изборима за чланове савета месне заједнице и друга питања од значаја за рад месне заједнице, односно другог облика месне самоуправе.

Ангажовање председника и чланова савета, као и чланова других органа месне заједнице не подразумева стварање додатних финансијских обавеза месној заједници.

Савет месне заједнице је основни представнички орган грађана на подручју месне самоуправе.

Избори за савет месне заједнице спроводе се по правилима непосредног и тајног гласања на основу општег и једнаког изборног права, у складу са актом о оснивању.

Изборе за савет месне заједнице расписује председник Скупштине општине.

Председника савета месне заједнице бира савет из реда својих чланова, тајним гласањем, већином гласова од укупног броја чланова савета месне заједнице.

Савет месне заједнице:

* 1. доноси статут месне заједнице;

2.доноси финансијски план месне заједнице и програме развоја месне заједнице;

3.бира и разрешава председника савета месне заједнице;

4. предлаже мере за развој и унапређење комуналних и других делатности на подручју месне заједнице;

5. доноси пословник о раду савета месне заједнице и друге акте из надлежности месне заједнице;

6. покреће иницијативу за доношење нових или измену постојећих прописа Општине;

7. врши друге послове из надлежности месне заједнице утврђене Статутом Општине, актом о оснивању месне заједнице или другим општинским прописима.

Савет месне заједнице може се распустити ако:

1. савет не заседа дуже од три месеца;

2. не изабере председника савета у року од месец дана од дана одржавања избора за чланове савета месне заједнице или од дана његовог разрешења, односно подношења оставке;

3. не донесе финансијски план у року одређеном одлуком Скупштине општине.

Одлуку о распуштању савета месне заједнице подноси Скупштина општине на предлог надлежног органа Општине, који врши надзор над законитошћу рада и аката месне заједнице.

Председник Скупштине општине расписује изборе за савет месне заједнице у року од 15 дана од ступања на снагу одлуке о распуштању савета месне заједнице, с тим да од датума расписивања избора до датума одржавања избора не може протећи више од 45 дана.

До конституисања савета месне заједнице, текуће и неодложне послове месне заједнице обављаће повереник Општине кога именује Скупштина општине, истовремено са доношењем одлуке о распуштању савета месне заједнице.

**Члан 97.**

Право предлагања кандидата за члана Савета месне заједнице, односно другог облика месне самоуправе има најмање десет грађана са подручја месне заједнице, односно другог облика месне самоуправе са бирачким правом на том подручју. На гласачком листићу уписују се имена и презимена свих кандидата, њихова година рођења и занимање.

Изабрани су они кандидати који су добили највећи број гласова до броја чланова који се бирају.

Чланство у органима месне заједнице, односно другог облика месне самоуправе престаје оставком, због безусловне осуде на казну затвора, због потпуног или делимичног губљења пословне способности, због губљења држављанства Републике Србије или промене пребивалишта ван подручја месне заједнице, односно другог облика месне самоуправе, опозивом или смрћу.

Начин избора органа месне заједнице или другог облика месне самоуправе ближе се уређује одлуком о месној самоуправи.

**Члан  98.**

Сред­ства за рад ме­сне за­јед­ни­це, од­но­сно дру­гог об­ли­ка ме­сне самоупра­ве обезбеђују се из: сред­става обезбеђених у буџету Општине; сред­става ко­ја гра­ђа­ни обез­бе­ђу­ју са­мо­до­при­но­сом; донација; прихода које месна заједница оствари својом активношћу.

Средства која Општина преноси месној заједници утврђују се у буџету Општине посебно за сваку месну заједницу.

Ме­сна за­јед­ни­ца, од­но­сно дру­ги об­лик ме­сне са­мо­у­пра­ве, доноси финансијски план на који сагласност даје Општинско веће у складу са одлуком о буџету.

**Члан 99.**

Од­лу­ком Скуп­шти­не  оп­шти­не мо­же се свим и по­је­ди­ним ме­сним за­јед­ни­ца­ма, односно другим облицима месне самоуправе поверити вр­ше­ње од­ре­ђе­них по­сло­ва из надлежности Општине, уз обез­бе­ђи­ва­ње за то по­треб­них сред­ста­ва.

При по­ве­ра­ва­њу по­сло­ва по­ла­зи се од то­га да ли су ти по­сло­ви од не­по­сред­ног и свакоднев­ног зна­ча­ја за жи­вот ста­нов­ни­ка ме­сне за­јед­ни­це, односно другог облика месне самоуправе.

Општина пружа помоћ месној заједници у обављању административно-техничких и финансијско-материјалних послова.

Општинско веће ће покренути поступак за оцену установности и законитости општег акта месне заједнице пред Уставним судом ако сматра да тај акт није у сагласности са Уставом или законом.

Општинско веће ће обуставити од извршења општи акт месне заједнице за који сматра да није сагласан Уставу или закону решењем, које ступа на снагу објављивањем у ''Службени лист општине Пожега''.

Решење о обустави од извршења престаје да важи ако се у року од пет дана од дана објављивања решења не покрене поступак за оцену установности и законитости општег акта.

Када орган Општинске управе, који врши надзор над законитошћу рада и аката месне заједнице, сматра да општи акт месне заједнице није у сагласности са Статутом, актом о оснивању месне заједнице или другим општинским прописом указаће на то савету месне заједнице ради предузимања одговарајућих мера.

Ако савет месне заједнице не поступи по предлозима органа Општинско веће ће поништити општи акт месне заједнице решењем које ступа на снагу објављивањем у ''Службени лист општине Пожега''.

Орган Општинске управе који врши надзор над законитошћу рада и акта месне заједнице предложиће председнику Општине обустављање финансирања активности месне заједнице у којој се финансијска средства не користе у складу са финансијским планом месне заједнице, одлуком о буџету или законом.

**VIII - САРАДЊА И УДРУЖИВАЊЕ  ОПШТИНЕ**

**Члан 100.**

Оп­шти­на, њени органи и службе, као и предузећа, установе и друге организације чији је оснивач, удру­жу­је се са дригим општинама и њеним органима и службама у областима од заједничког интереса и ради њиховог остваривања могу удруживати средства и образовати заједничке органе, предузећа, установе и друге организације и установе, у складу са законом и Статутом.

Сарадња општина подразумева и уступање обављања појединих послова из оквира изворних надлежности друге општине или предузећа, установи и другој организацији чији је она оснивач.

Послови из области комуналних делатности заједнички се обављају на основу споразума о сарадњи општина, у складу са законом који уређује комуналне делатности.

**Члан 101.**

Споразумом о сарадњи општина уређују се: назив и седиште заједничког органа, службе, предузећа, установе или друге организације, врста, обим и начин обављања послова, начин финансирања, управљање и надзор над радом, приступање споразуму других општина, поступак иступања односно одустајања од споразума Општине, права и обавезе запослених као и друга питања од значаја за оснивање, рад и престанак рада, у складу са законом.

Општина доставља министарству надлежном за локалну самоуправу споразум о сарадњи у року од 30 дана од дана закључења споразума.

Министарство надлежно за локалну самоуправу води евиденцију о закљученим споразумима о сарадњи.

Две или више општина могу предложити министарству надлежном за локалну самоуправу заједничко извршавање одређених поверених послова, у складу са законом којим се уређује државна управа и уредбом Владе којом се уређују ближи услови и начин заједничког извршавања поверених послова.

**Члан 102.**

У случају оснивања заједничког органа, службе, предузећа или друге организације који се оснива на основу закљученог споразума о сарадњи општина, њихове руководиоце постављају односно именују, разрешавају и о њиховој одговорности и престанку дужности одлучују надлежни органи општина, оснивачи, у складу са законом.

Запослени своја права, обавезе и одговорности остварују у општини у којој је седиште заједничког организационог облика који се оснива.

Кад је споразумом предвиђено да заједнички орган одлучује о правима и обавезама грађана у управном поступку, надлежни органи општина задржавају своју надлежност у другостепеном поступку, у складу са законом.

Средства за финансирање рада заједничког органа обезбеђују се у буџетима општина које су приступиле споразуму из става 1. овог члана, сразмерно обиму послова које за њих заједнички орган обавља.

**Члан 103.**

У случају да је споразумом о сарадњи општина предвиђено да једна општина уступа одређене послове из своје надлежности другој општини, те финансира рад органа друге општине зарад обављања одређених уступљених послова за њене потребе, општина која је уступила послове обезбеђује финансирање рада органа општине која те послове обавља, сразмерно обиму тих послова.

Општина доставља извештај о обављању уступљених послова на захтев општине која јој је уступила одређене послове, а најмање једном у шест месеци.

Кад је споразумом предвиђено да уступљени послови обухватају одлучивање о правима и обавезама грађана у управном поступку, надлежни органи општина задржавају своју надлежност у другостепеном поступку, у складу са законом.

Уступљени послови обављају се у име и за рачун општине која их је уступила и финансира их, а пред грађанима и другим субјектима одговорна је општина која је уступила послове.

**Члан 104.**

Спорзаум о сарадњи општина престаје да важи на захтев једне од општина који она писменим путем упути другој општини, најкасније шест месеци пре дана са којим споразум престаје да важи.

Општина која подноси захтев из става 1. овог члана о томе обавештава министарство надлежно за локалну самоуправу.

Ако је споразуму приступило више општина, он престаје да важи само у делу који се односи на општину која је поднела захтев из става 1. овог члана.

**Члан 105.**

Општи­на мо­же да оства­ру­је са­рад­њу у областима од заједничког интереса са јединицама локалне самоуправе у другим државама, у оквиру утврђене политике Републике Србије, уз поштовање територијалног јединства и правног поретка Републике Србије, у складу са Уставом и законом.

Од­лу­ку о са­рад­њи са одговарајућим територијалним заједницама, општи­на­ма и гра­до­ви­ма до­но­си Скуп­шти­на оп­шти­не, уз сагласност Владе Републике Србије.

Споразум или други акт о успостављању сарадње потписује председник Општине или лице које он овласти.

Акт из става 3. овог члана објављује се после прибављања сагласности Владе Републике Србије.

Општина, у оквиру својих надлежности преко својих органа, прати процес европских интеграција Републике Србије и развија за то потребне административне капцитете, у складу са законом и утврђеном политиком Републике Србије.

**Члан 106.**

Оп­шти­на мо­же би­ти оснивач или при­сту­па­ти асо­ци­ја­ци­јама гра­до­ва и оп­шти­на.

Општина оснива и приступа асоцијацијама градова и општина ради унапређења развоја локалне самоуправе, њене заштите и остваривања заједничких интереса. Општина, такође, кроз чланство у асоцијацијама размењује искуства и остварује сарадњу са градовима и општинама у земљи и другим државама, учествује у за­сту­па­њу сопственог и заједнички утврђеног интереса пред др­жав­ним ор­га­ни­ма по­себ­но у по­ступ­ку до­но­ше­ња за­ко­на и дру­гих ака­та од з­на­ча­ја за за­шти­ту, уна­пре­ђе­ње и фи­нан­си­ра­ње ло­кал­не са­мо­у­пра­ве, као и дру­гих про­пи­са од з­на­ча­ја за оства­ри­ва­ње по­сло­ва градова и општина.

**Члан 107.**

Органи Општине могу сарађивати са удружењима, хуманитарним и другим организацијама, у интересу Општине и њених грађана.

**IX - ЗА­ШТИ­ТА  ЛО­КАЛ­НЕ СА­МО­У­ПРА­ВЕ**

**Члан  108.**

За­шти­та пра­ва Оп­шти­не обез­бе­ђу­је се на на­чин и по по­ступ­ку утвр­ђе­ном за­ко­ном.

**Члан 109.**

Скупштина општине покреће поступак за оцену уставности и законитости закона или другог општег акта Републике Србије којим се повређује право на локалну самоуправу.

**Члан 110.**

Председник Општине има право жалбе Уставном суду ако се појединачним актом или радњом државног органа или органа Општине онемогућава вршење надлежности Општине.

**Члан 111.**

Послове правне заштите имовинских права и интереса општине врши Општинско правобранилаштво.

Делокруг рада, овлашћења и начин постављања Правобраниоца уређују се посебном одлуком Скупштине општине.

**Члан 112.**

У општини се може установити локални омбудсман који је овлашћен да независно и самостално контролиште поштовање права грађана, утврђује повреде учињене актима, радњама или нечињењем органа Управе и јавних служби, ако се ради о повреди прописа и општих аката општине.

Две или више општина могу донети одлуку о установљавању заједничког локалног омбудсмана.

Надлежност и овлашћења, начин поступања и избора и престанка дужности локалног омбудсмана уређује се посебном одлуком Скупштине општине.

**X -  АК­ТИ ОП­ШТИ­НЕ**

**Члан 113.**

У вр­ше­њу по­сло­ва из своје надлежности Оп­шти­на до­но­си од­лу­ке, стратегије, планове, правилнике, пословнике, наредбе, упутства, решења, закључке и друге потребне акте.

Органи Општине, у поступку решавања о правима, обавезама или правним интересима физичког или правног лица, односно друге странке, по службеној дужности, у складу са законом, врше увид, прибављају и обрађују податке из евиденције, односно регистара које у складу са посебним прописима воде државни органи, органи територијалне аутономије, општина као и имаоци јавних овлашћења.

Увид, прибављање и обрада података из евиденција, односно регистара који се воде у електронском облику у поступку из става 2. овог члана, врши се путем информационог система који обезбеђује сигурност и заштиту података о личности.

У поступку из става 2. овог члана органи Општине могу вршити увид, прибављати и обрађивати само оне податке који су законом или посебним прописом утврђени као неопходни за решавање о одређеном праву, обавези или правном интересу странке.

**Члан 114.**

Од­лу­ке и оп­шти ак­ти Скуп­шти­не оп­шти­не мо­ра­ју би­ти са­гла­сни са за­ко­ном и овим ста­ту­том.

Ак­ти пред­сед­ни­ка Оп­шти­не и Оп­штин­ског ве­ћа мо­ра­ју би­ти са­гла­сни са за­ко­ном, овим ста­ту­том, од­лу­ка­ма и оп­штим ак­ти­ма Скуп­шти­не оп­шти­не.

Ак­ти Оп­штин­ске упра­ве мо­ра­ју би­ти са­гла­сни са за­ко­ном, овим ста­ту­том, од­лу­ка­ма и оп­штим ак­ти­ма ор­га­на Оп­шти­не.

**Члан  115.**

Оп­шти ак­ти ор­га­на Оп­шти­не об­ја­вљу­ју се у „Слу­жбе­ном листу оп­шти­не Пожега“.

            Ак­ти из ста­ва 1. овог чла­на сту­па­ју на сна­гу осмог дана од да­на об­ја­вљ­и­ва­ња, осим ако до­но­си­лац у по­ступ­ку до­но­ше­ња не утвр­ди да по­сто­је оправ­да­ни раз­ло­зи да исти сту­пи на сна­гу и ра­ни­је.

Оста­ли ак­ти Општине об­ја­вљу­ју се у ''Слу­жбе­ни лист оп­шти­не Пожега'' ка­да је то тим ак­ти­ма пред­ви­ђе­но.

**XI -ТУ­МА­ЧЕ­ЊЕ,  ДО­НО­ШЕ­ЊЕ И ПРО­МЕНА СТА­ТУ­ТА**

**Члан  116.**

Аутен­тич­но ту­ма­че­ње статута да­је Скуп­шти­на оп­шти­не на пред­лог Општинског већа.

**Члан  117.**

Пред­лог за до­но­ше­ње или про­ме­ну Ста­ту­та оп­шти­не мо­же под­не­ти једна тре­ћи­на од­бор­ни­ка, Општинско веће и над­ле­жно рад­но те­ло Скуп­шти­не оп­шти­не и грађани путем грађанске иницијативе.

Пред­лог се под­но­си у пи­са­ном об­ли­ку са обра­зло­же­њем.

О пред­ло­гу из става 1. овог члана Скуп­шти­на од­лу­чу­је ве­ћи­ном гласова од укуп­ног бро­ја од­бор­ни­ка.

Ка­да Скуп­шти­на оп­шти­не од­лу­чи да се при­сту­пи до­но­ше­њу или проме­ни ста­ту­та оп­шти­не, истом од­лу­ком од­ре­ђу­је на­чин и по­сту­пак доноше­ња, од­но­сно про­ме­не Ста­ту­та и име­ну­је Коми­си­ју за из­ра­ду на­цр­та ак­та о до­но­ше­њу или про­ме­ни Ста­ту­та оп­шти­не одређује рок за израду акта, а одлуку доноси већином гласова од укупног броја одборника.

О нацрту Статута, односно одлуке о промени Статута, организује се јавна расправа.

Скуп­шти­на општине усва­ја акт о до­но­ше­њу или про­ме­ни Ста­ту­та ве­ћи­ном гла­со­ва од укуп­ног бро­ја од­бор­ни­ка.

**XII - ПРЕЛАЗНЕ И ЗА­ВР­ШНЕ ОД­РЕД­БЕ**

**Члан 118.**

Прописи Општине ускладиће се са одредбама овог Статута у року од девет месеци од ступања на снагу Закона о изменама и допунама Закона о локалној самоуправи (''Сл.гласник РС'', бр. 47/18).

Прописи Општине остају на снази до њиховог усклађивања са овим Статутом под условом да нису у супротности са Статутом.

**Члан  119.**

Изабрана, именована и постављена лица настављају са радом до истека мандата на који су бирани.

Стална и повремена радна тела настављају са радом до истека мандата чланова сталних радних тела, односно до заврштека посла (повремена радна тела).

Одредбе овог Статута које се односе на број чланова Општинског већа (члан 56.) и број помоћника председника Општине (члан 80.) примењиваће се након спроведених избора за одборнике Скупштине општине.

**Члан  120.**

Да­ном сту­па­ња на сна­гу овог Ста­ту­та, пре­ста­је да ва­жи Ста­тут општине Пожега (''Службени лист општине Пожега'', бр. 2/08, 9/08, 3/10 и 8/15).

**Члан  121.**

Овај Ста­тут сту­па на сна­гу осмог да­на од да­на об­ја­вљи­ва­ња у ''Службе­ном листу оп­шти­не Пожега''.

**СКУПШТИНА ОПШТИНЕ ПОЖЕГА**

**01 Број: 010-1/2018**

**ПРЕДСЕДНИК,**

**Зорица Митровић. с.р.**

|  |
| --- |
| На основу члана 32. став 1. тачка 1. и члана 41. Закона о локалној самоуправи (''Сл.гл.РС'', бр.129/07, 83/14 – др.закон, 101/16 и 47/018) и члана 38. тачка 1. Статута општине Пожега (''Службени лист општине Пожега'', бр. 2/08, 9/08, 3/10 и 8/15), Скупштина општине Пожега на седници одржаној 07.03.2019. године, донела је  **П О С Л О В Н И К**  **О РАДУ СКУПШТИНЕ ОПШТИНЕ ПОЖЕГА**  Члан 1.  Овим Пословником уређује се конституисање, организација рада Скупштине општине Пожега (у даљем тексту: Скупштина), начин припреме, вођење и рад седница Скупштине, као и начин остваривања права и дужности одборника и других учесника у раду и заседању Скупштине.  **КОНСТИТУИСАЊЕ СКУПШТИНЕ**  Члан 2.  Прву конститутивну Скупштину, после завршених избора, сазива председник Скупштине из претходног сазива, у року од 15 дана од дана објављивања резултата избора.  Првом конститутивном седницом Скупштине председава, до избора председника Скупштине, најстарији одборник коме у раду помажу два најмлађа одборника и секретар Скупштине из претходног сазива.  Најстарији одборник је овлашћен да сазове конститутивну седницу ако то у Законском року не учини председник Скупштине из претходног сазива.  Члан 3.  Одборници стичу права и дужности у Скупштини даном потврђивања мандата.  Потврђивање мандата одборника врши се на основу уверења о избору за одборника и извештаја Општинске изборне комисија о спроведеним изборима и извештаја Верификационог одбора јавним гласањем већином броја гласова присутних одборника.  Члан 4.  Верификациони одбор за потврђивање мандата одборника чине три одборника.  Председник и чланови Одбора за потврђивање мандата бирају се на конститутивној седници на предлог одборника који председава седницом Скупштине.  Одбор је изабран ако је за њега гласала већина присутних одборника.  Члан 5.  Верификациони одбор на основу извештаја Општинске изборне комисије, по спроведеним изборима за одборнике Скупштине општине и примљених уверења о избору сваког одборника утврђује да ли су подаци из Уверења истоветни са подацима из извештаја и да ли је Уверење издато од Општинске изборне комисије као надлежног општинског органа, те о томе подноси Скупштини општине извештај у писменом облику који садржи предлог о томе да ли треба потврдити мандат одборника.  Свој извештај и предлог Верификациони одбор доноси већином гласова.  О извештају Верификационог одбора Скупштина расправља у целини а по завршетку расправе уколико Верификациони одбор не оспори ниједан мандат о његовом извештају одлучује се у целини.  Ако Верификациони одбор у свом извештају односно одборник на седници предложи да се верификација мандата поједином одборнику одложи или да му се мандат не верификује о томе се гласа посебно.  Непотврђени мандати одборника потврђују се на предлог Верификационог одбора за потврђивање мандата или на предлог Административно-мандатне комисије, уколико је иста именована, на првој наредној седници Скупштине општине на којој одборник присуствује и учествује у раду Скупштине без права одлучивања.  Кандидат за одборника чије је потврђивање мандата одложено има право да присуствује седницама Скупштине, учествује у раду без права одлучивања најдуже 30 дана, после ког рока се његов мандат потврђује или се предузимају Законом прописане радње ради доделе мандата другом одборнику.  Када Скупштина, после конституисања, одлучује о потврђивању мандата нових одборника у гласању, поред одборника, могу учествовати и кандидати за одборнике који имају Уверење Изборне комисије да су изабрани.  Против одлуке донете у вези са потврђивањем мандата одборника може се изјавити жалба надлежном суду у року од 48 часова од дана доношења одлуке Скупштине.  Када одборнику престанке мандат пре истека времена потврђивање мандата новом одборнику врши се на предлог Административно-мандатне комисије Скупштине општине а кандидату за одборника упућује се позив за прву наредну седницу.    **ПРЕДСЕДНИК И ЗАМЕНИК ПРЕДСЕДНИКА СКУПШТИНЕ**  Члан 6.  Кандидата за председника Скупштине може да предложи најмање 1/3 одборника (18).  Одборник може да учествује у предлагању само једног кандидата.  Предлог за избор председника садржи име и презиме одборника, кратку биографију и образложење. Предлог се доставља у писаном облику.  Члан 7.  Председавајући обавештава одборнике о примљеним предлозима кандидата за председника Скупштине.  Предлагачи могу образложити своје предлоге на седници Скуштине.  О предложеним кандидатима се отвара расправа у којој одборници могу изнети своје мишљење о предложеним кандидатима.  Након расправе председавајући утврђује листу кандидата за председника Скупштине и то по азбучном реду презимена.  Члан 8.  Избор председника Скупштине врши се тајним гласањем. Тајним гласањем за избор председника Скупштине руководи председавајући Скупштине коме у раду помажу најмлађи одборници и секретар Скупштине из претходног сазива.  Члан 9.  Гласање се врши на гасачким листићима овереним печатом Скупштине општине.  На гласачком листићу кандидати се наводе редоследом утврђеним у листи кандидата. Испред имена сваког кандидата ставља се редни број.  Гласање се врши заокруживањем редног броја испред имена кандидата за кога одборник гласа.  Гласати се може за једног кандидата и то кандидата чије је име наведено на гласачком листићу.  Ако је предложен само један кандидат испред његовог имена се не ставља редни број а гласање се врши заокруживањем једне од понуђене могућности које се на гласачком листићу налазе испод имена кандидата: ''за'' или ''против''.  Неважећи гласачки листић је: непопуњен гласачки листић, гласачки листић који је тако попуњен да се не може са сигурношћу утврди за кога је одборник гласао, као и листић на коме је заокружен већи број кандидата од броја који се бира.  Одборнику се уручује гласачки листић тако што прилази столу, председавајућег пошто је претходно прозван, уручује му се листић а одборник који помаже у раду председавајућем код имена и презимена одборника у списку одборника означава да му је гласачки листић уручен. Када одборник попуни гласачки листић прилази месту где се налази гласачка кутија и убацује у њу гласачки листић при чему Гласачки одбор у списку одборника означава да је одборник гласао. Пошто је гласање завршено утврђују се резултати гласања тгако што се пре отварања гласачке кутије пребројавају неупотребљени гласачки листићи и стављају у посебане коверте.  Утврђивање резултата гласања обухвата податке о: број уписаних одборника у гласачки списак; број преузетих гласачких листића; број неупотребљених гласачких листића; број гласачких листића нађених у гласачкој кутији; број неважећих гласачких листића; укупан број гласова који је добио кандат за председника Скупштине, односно сваки од кандидата за председника Скуштине уколико их је било више предложено; о утврђивању резултата Гласачки одбор саставља записник који потпусују сватри члана са податком о датуму гласања.  Председавајући Скупштине подноси извештај о резултатима гласања.  Члан 10.  За председника Скупштине изабран је кандидат који је добио већину гласова од укупног броја одборника.  Ако је предложено више кандидата а ниједан није добио потребну већину поновиће се гласање у коме учествују два кандидата који су добили највећи број гласова или више кандидата који су добили једанаки и истовремено највећи број гласова.  Ако ни у другом кругу председник Скупштине није изабран понавља се поступак избора са новим кандидатима о којима се Скупштина није изјашњавала.  Ако је предложен један кандидат и није добио потребну већину понавља се поступак избора са новим кандидатом о којем се Скупштина није изјашњавала.    Члан 11.  Председник Скупштине:   * представља Скупштину, * сазива и руководи седницама Скупштине, * стара се о примени Пословника Скупштине, * стара се о благовременом и координираном раду радних тела Скупштине, * врши и друге послове предвиђене Законом, Статутом, одлукама и овим Пословником.   Члан 12.  Председнику Скупштине престаје функција пре истека времена на које је изабран, подношењем оставке, разрешењем или престанком мандата одборника. Оставка се подноси у писменој форми.  У случају подношења оставке, председнику Скупштине престаје функција даном одржавања седнице на којој је поднео оставку, односно на првој наредној седници Скупштине ако је оставку поднео у време између две седнице.  Председник Скупштине може поднету оставку образложити.  О поднетој оставци не отвара се претрес нити се одлучује већ се престанак функције председника по овом основу само констатује.  До избора новог председника Скупштине Скупштином председава заменик председника Скупштине.  Члан 13.  Скупштина може разрешити од дужности председника Скупштине, пре истека времена на које је изабран, по поступку предвиђеном за избор председника Скупштине.  Делу седнице на којој се одлучује о разрешењу не може председавати лице о чијем се разрешењу одлучује.  У случају престанка функције председника Скуштине пре истека времена на које је изабран Скупштина ће на истој а најкасније на наредној седници спровести поступак избора председника Скупштине у складу са Законом и одредбама овог Пословника.  Члан 14.  Заменик председника Скупштине, замењује председника у случају његове одсутности и спречености да обавља своју дужност или на основу посебног овлашћења.  Избор заменика председника Скупштине врши се по поступку и на начин на који се бира председник Скупштине.  Ако заменику председника Скупштине мирују права из радног односа услед избора на ту функцију заменик председника Скупштине може бити на сталном раду у Општини, о чему одлуку доноси одговарајући орган Скупштине општине.  Заменику председника Скупштине престаје функција пре истека времена на које је изабран оставком и разрешењем.  Подношење оставке и разрешење се врши на начин и по поступку предвиђеним за подношење оставке и разрешења председника Скупштине.  Члан 15  У Скупштини се образују одборничке групе.  Одборничку групу сачињавају одборници који припадају једног политичкој странци и која има најмање пет одборника.  Одборничку групу од најмање пет чланова могу удруживањем да образују и одборници који припадају политичким странкама које имају мање од пет одборника, као и одборници који не припадају ни једној политичкој странци, односно који су изабрани на предлог групе грађана.  Одборничка група се конституише тако што се председнику Скупштине подноси списак чланова групе који је потписао сваки члан, и на коме се посебно назначује шеф одборничке групе, његов заменик и назив одборничке групе.  Одборник може бити члан само једне одборничке групе.  Шеф одборничке групе обавештава председника Скупштине о промени састава одборничке групе, уз писмену сагласност одборника који мења припадност групи.  Члан 16.  Пре заказивања седнице Скупштине, председник Скупштине може сазвати заједнички састанак са шефовима одборничких група ради договора о предлогу дневног реда седнице.  У току седнице Скупштине, председник Скупштине може одредити краћи прекид седнице и сазвати заједнички састанак са шефовима одборничких група, ради усаглашавања ставова по одређеним питањима, када је то неопходно за обезбеђивање нормалног рада и одлучивања у Скупштини.  О резултатима усаглашавања председник Скупштине обавезно извештава одборнике приликом наставка седнице Скупштине.  **ОРГАНИ СКУПШТИНЕ**  Члан 17.  За разматрање и решавање појединих питања из надлежности Скупштине и вршење других послова у складу са Пословником образују се стална радна тела – савети и комисије у складу са Статутом и посебним одлукама Скупштине. Радно тело може организовати јавно слушање о предлозима прописа и одлука о којима одлучује Скупштина.  Чланови савета и комисија бирају се на четири године с тим што могу бити разрешени пре истека рока на образложен предлог комисије, односно савета, његовог председника, одборничке групе и председника Скупштине.  Скупштина општине има следећа стална радна тела:   1. Савет за буџет и финансије; 2. Савет за урбанизам, комунално стамбене делатности; 3. Савет за друштвене делатности; 4. Савет за пољопривреду и заштиту животне средине; 5. Савет за развој Општине, 6. Савет за младе; и   комисије и то:   1. Комисија за Статут и прописе; 2. Административно-мандатна комисија; 3. Комисија за равноправност полова; и 4. Комисија за доделу општинских признања.   Члан 17а.  Савет за буџет и финансије разматра предлоге одлука и других општих аката који се односе на финансирање општине, таксе, накнаде и друге дажбине, буџет и завршни рачун као и друга важнија питања из области имовинско-правних односа и финансија општине.  Члан 17б.  Савет за урбанизам, комуналне делатности разматра предлоге одлука и других општих аката и из области урбанизма као и одлуке и општа акта која се односе на уређење, обављање и развој комуналних делатности, уређивање и коришћење земљишта, стамбенуизградњу и стамбене односе, као и друга питања у вези са овом облашћу.  Члан 17в.  Савет за друштвене делатности разматра предлоге одлука и других аката из области образовања иницијативе и предлоге за реализацију програма из области културе и друга питања из области заштите културних добара.  Члан 17г.  Савет за пољопривреду и заштиту животне средине прати и разматра питања из области пољопривреде, шумарства, водопривреде као и снабдевање општине пољопривредно-прехрамбеним производима; разматра питања у вези са заштитом и унапређењем животне средине, ваздуха, природе и природних добара, заштитом од буке и прати активности на спречавању и отклањању штетних последица по животну средину.  Члан 17д.  Савет за развој општине разматра Програм развоја општине, као и појединих делатности и даје мишљење и предлоге Скупштини општине.  Члан 17ђ.  Савет за младе иницира и учествује у изради локалне омладинске политике у области образовања, спорта, коришћења слободног времена, повећања запослености, информисања, активног учешћа, обезбеђивању једнаких шанси, здравства, културе, равноправности полова, спречавању насиља и криминалитета, приступа правима, одрживог развоја и животне средине и другим областима од значаја за младе; учествује у изради посебних локалних акционих планова, програма и политика у сагласности са Националном стратегијом за младе и прати њихово остваривање; даје мишљење о питањима од значаја за младе и о њима обавештава органе општине;  даје мишљење на нацрте прописа и одлука које доноси Скупштина града у областима значајним за младе; усвоја годишње и периодичне извештаје о остваривању локалне омладинске политике и локалних акционих планова и програма за младе и подноси их Скупштини општине, председнику и Општинском већу; иницира припрему пројеката или учешће општине у програмима и пројектима за младе у циљу унапређења положаја младих и обезбеђења остваривања њихових права која су у надлежности општине; подстиче сарадњу између општине и омладинских организација и удружења и даје подршку реализацији њихових активности; подстиче остваривање међуопштинске сарадње која се односи на омладину и о томе обавештава органе општине; даје мишљење о предлозима пројеката од значаја за младе који се делимично или потпуно финансирају из буџета општине, прати њихово остваривање и даје своје мишљење надлежном органу општине.  Најмање трећину Савета за младе чине млади узраста од 15-30 година које су активностима и поступцима афирмисали позитивну улогу и значај младих у локалној заједници или су добитници школске, факултетске, научне, односно друге награде од значаја за различите области интересовања младих.  Остале чланове Савета за младе бира Скупштина под условом да поседују вишегодишње искуство у раду са проблемима младих, да имају доказану стручност и да су учествовали у већем броју активности од важности за младе.  Члан 17е.  Комисија за статут и прописе разматра усклађеност предлога одлука и других општих аката које усваја Скупштина са Уставом и законом, Статутом и даје своје предлоге и мишљења Скупштини.  Када Скупштина одлучи да се приступи промени Сатута, Комисија припрема текст нацрта акта о промени Статута, подноси извештај о њему и припрема коначан предлог акта о промени Статута.  Комисија даје одговор Уставном суду на предлог и иницијативу о покретању поступка за оцену уставности, односно законитости општих аката које је донела Скупштина.  Комисија по налогу Скупштине утврђује пречишћене текстове одлука и других прописа Скупштине.  Члан 17ж.  Административно-мандатна комисија припрема и предлаже прописе којима се уређују питања остваривања права и дужности одборника, доноси појединачне акте о статусним питањима изабраних, именованих и постављених лица у Скупштини, припрема предлоге за избор и именовање чланова органа као и представника Скупштине у одређеним органима у складу са законом и прописима општине када за то није предвиђен други предлагач.  Комисија разматра разлоге престанка мандата појединих одборника, подноси о томе извештај Скупштини са предлогом нових одборника са одборничких листа у складу са Законом о локалним изборима.  Члан 17з.  Комисија за равноправност полова прати остваривање равноправности полова, даје мишљење о предлозима прописа и одлука које доноси Скупштина општине, предлаже активности и предузимање мера, посебно оних којима се остварује политика једнаких могућности на нивоу Општине.  У раду Комисије за равноправност полова могу, по позиву, учествовати и друга лица без права одлучивања.  Члан 17и.  Комисија за доделу општинских признања припрема и утврђује предлог Одлуке о додели општинских признања, поводом Дана Општине Пожега.  Члан 17ј.  Изборна комисија општине Пожега је орган за спровођење избора за одборнике Скупштине општине Пожега. Изборна комисија у складу са Законом: стара се о законитости спровођења избора одборника; одређује бирачка места; одређује и именује бирачке одборе; даје упутства о раду бирачких одбора; прописује обрасце и организује техничке припреме избора; проглашава изборне листе; утврђује облик и број гласачких листића и обезбеђује њихово штампање; доставља изборни материјал; утврђује резултате избора; подноси извештај Скупштини општине; доставља одговарајуће извештаје и обавља др. послове утврђене Законом и другим прописима које регулишу избор одборника.  Број чланова Изборне комисије утврђује се решењем Скупштине општине у складу са Законом.  Члан 18.  Савети броје 7, а комисије 5 чланова.  Чланове радних тела могу предложити: одборничке групе, одборници, председник и заменик председника Скупштине.  Одборник може бити члан једног или више радних тела Скупштине.  Члан 19.  О предложеној листи за избор чланова комисије и савета одлучује се у целини јавним гласањем.  Листа кандидата се образује по азбучном реду презимена одборника.  Савет и комисија су изабрани ако је за њих гласала већина присутних одборника.  Уколико је на листи више кандидата од броја који се бира гласа се појединачно а изабрани су они кандидати који су добили највећи број гласова.  Члан 20.  Седницу радног тела сазива преседник радног тела по сопственој иницијативи или на иницијативу трећине чланова радног тела, а дужан је сазвати седницу на предлог председника Скупштие општине. Ако председник радног тела не сазове седницу председник Скупштине општине може сам сазвати седницу радног тела.  Радно тело ради у седници, којој присуствује већина чланова, одлучује већином гласова присутних; председник сталног радног тела организује рад, сазива и председава, формулише закључке и о томе обавештава Скупштину у писменој форми или усмено преко свог председника или члана кога одреди.  На седницама радних тела Скупштине општине, поред чланова, могу присуствовати и други одборници који могу учествовати у раду али не могу одлучивати о питањима на дневном реду. Седници радног тела могу присуствовати и грађани по одобрењу председника савета, односно комисије.  На седници радног тела Скупштине води се записник у који се уноси имена присутних, дневни ред седнице, предлози достављени у писменој форми, ставови, одлуке о питањима из дневног реда и издвојена мишљења одборника по појединим питањима.  Општинска управа**,** посебне организације и службе, јавна предузећа и установе, чији је оснивач Општина, дужни су да на захтев радног тела Скупштине доставе податке који су неопходни за њихов рад и пруже стручну помоћ у припремању предлог за Скупштину.  **ПОСТАВЉЕЊЕ СЕКРЕТАРА СКУПШТИНЕ**  Члан 21.  Секретар Скупштине се поставља на предлог председника Скупштине на период од четири године с тим да може бити поново постављен. Секретар се поставља јавним гласањем већином гласова присутних одборника.  Скупштина може на предлог председника Скупштине разрешити секретара и пре истека мандата.  Секретару Скуштуне може престати функција пре истека мандата подношењем оставке.  Секретара Скупштине у случају одсутности замењује лице које одреди председник Скупштине, с тим да то лице испуњава све услове прописане Законом за секретара Скупштине.  **ИЗБОР ПРЕДСЕДНИКА ОПШТИНЕ, ЗАМЕНИКА ПРЕДСЕДНИКА**  **ОПШТИНЕ И ОПШТИНСКОГ ВЕЋА**  Члан 22.  Председника Општине бира Скупштина из реда одборника на време од четири године, тајним гласањем, већином гласова укупног броја одборника Скупштине.  Председник Скупштине предлаже кандидата за председника Општине.  Члан 23.  Кандидат за председника Општине предлаже кандидата за заменика председника Општине из реда одборника кога бира Скупштина на исти начин као председника Општине.  Заменик председника Општине замењује председника Општине у случају његове одсутности или спречности да обавља своју дужност.  Члан 24.  Општинско веће чине председник Општине, заменик председника Општине и чланови Општинског већа које бира Скупштина на период од четири године, тајним гласањем, већином од укупног броја одборника.  Кандидате за чланове Општинског већа предлаже кандидат за председника Општине.  Члан 25.  Председник Скупштине предлаже комисију од три одборника (које предлажу представници изборних листа, који су добили највећи број гласова, односно представници одборничких група са највећим бројем одборника међу којима морају бити заступљени представници предлагача) и који спроводе изборе за председника Општине, заменика председника Општине и Општинско веће.  Скупштина истовремено и обједињено одлучује тајним гласањем о избору председника Општине, заменика председника Општине и чланова Општинског већа.  Члан 26.  На јединственом гласачком листићу се налази назнака о ком је гласању реч, име и презиме кандидата за председника, име и презиме кандидата за заменика председника Општине и списак кандидата за чланове Општинског већа, а гласање се врши заоруживањем једне од понуђене могућности која се на листићу налази испод свих имена кандидата ''за'' или ''против''. Гласање се врши на гласачким листићима овереним печатом Скупштине општине.  Неважећи гласачки листић је непопуњен гласачки листић, гласачки листић који је тако попуњен да се не може са сигурношћу утврдити шта је одборник гласао.  Одобрнику се уручује гласачки листић тако што прилази столу председавајућег, пошто је претходно прозван, члан Комисије уручује гласачки листић а поред имена и презимена одборника у списку означава се да је гласачки листић уручен. Када одборник попуни гласачки листић прилази месту где се налази гласачка кутија на којој је назначено о ком је гласању реч и у њу убацује гласачки листић при чему Гласачки одбор означава да је одборник гласао.  Пошто је гласање завршено Комисија утврђује резултате гласања.  Пре отварања гласачке кутије пребројавају се неупотребљени гласачки листићи и стављају се у посебан коверат. Утврђивање резултата гласања обухвата податке о: броју уписаних одборника у гласачки списак; броју преузетих гласачких листића; броју неупотребљених гласачких листића; броју гласачких листића нађених у гласачкој кутији; броју неважећих гласачких листића; укупном броју гласова које је добио кандидат за председника Општине, заменика председника Општине и чланова Општинског већа. О утврђеним резултатима гласања Комисија саставља записик са датумом одржавања избора и потписом чланова Комисије. Председавајући Комисије Скупштини подноси извештај о резултатима гласања а председник Скупштине објављује резултате гласања на седници Скупштине.  Члан 27.  Уколико кандидат за председника Општине није добио потребну већину председник Скупштине ће на истој или наредној седници Скупштине поновити поступак предлагања за избор извршних органа Општине.    Члан 28.  Председник општине може бити разрешен пре истека времена на које је биран, на образложен предлог најмање трећине одборника, на исти начин на који је изабран.  О предлогу за разрешење председника Општине мора се расправљати и одлучивати у року од 15 дана од дана достављања предлога председнику Скупштине**,** уз примену минималног рока за сазивање седнице из члана 32. став 3. и 4. овог Пословника.  Ако Скупштина не разреши председника Општине, одборници који су поднели предлог за разрешење не могу поново предложити разрешење председника Општине, пре истека рока од шест месеци од одбијања претходног предлога.  Члан 29.  Разрешењем председника Општине престаје мандат заменика председника Општине и Општинског већа.  Заменик председника Општине, односно члан Општинског већа, могу бити разрешени пре истека времена на које су бирани, на предлог председника Општине или најмање једне трећине одборника, на исти начин на који су изабрани.  Истовремено са предлогом за разрешење заменика председника Општине или члана Општинског већа, председник Општине је дужан да Скупштини поднесе предлог за избор новог заменика председника Општине или члана Општинског већа, која истовремено доноси одлуку о разрешењу и о избору.  Председник Општине, заменик председника Општине или члан Општинског већа који су разрешени или су поднели оставку, остају на дужности и врше текуће послове, до избора новог председника Општине, заменика председника Општине или члана Општинског већа.  О поднетој оставци председника Општине, заменика председника Општине или члана Општинског већа, председник Скупштине општине обавештава одборнике на почетку прве наредне седнице Скупштине општине.  Члан 30.  Престанком мандата Скупштине престаје мандат извршних органа Општине, с тим да они врше текуће послове из своје надлежности до ступања на дужност новог председника Општине и Општинског већа, односно председника и чланова привременог органа ако је Скупштини мандат престао због распуштања Скупштине.  **СЕДНИЦА СКУПШТИНЕ**  Члан 31.  Председник Скупштине се стара о припремању седнице, формирању предлога дневног реда, благовременом сазивању седнице и достављању материјала одборницима и другим питањима везаним за припрему, почетак и ток седнице.  Председник Скупштине се стара да се припремљени и образложени предмети питања и предлози поднети од стране овлашћених подносилаца уврсте у предлог дневног реда, пошто се о њима претходно изјасни надлежни орган Општине односно надлежно тело Скупштине.  Члан 32.  Председник Скупштине сазива седницу Скупштине и предлаже дневни ред седнице.  Седнице Скупштине одржавају се према потреби а најмање једном у три месеца.  Када се седница Скупштине сазива на захтев председника Општине, Општинског већа или једне трећине одборника у року од седам дана од дана подношења писменог захтева за сазивање седнице заказује се, тако да дан одржавања седнице буде најкасније у року од 15 дана од дана подношења захтева.  У ситуацијама које оправдавају хитност у сазивању седнице Скупштине председник Скупштине може заказати седницу у року који није краћи од 24 часа од пријема захтева.  Захтев за сазивање седнице из става 4. овог члана мора да садржи разлоге који оправдавају хитност сазивања, као и образложење последица које би наступиле њеним несазивањем.  Минимални рок за сазивање седнице Скупштине из става 4. овог члана не односи се на сазивање седнице Скупштине у условима проглашене ванредне ситуације.  Ако председник Скупштине не закаже седницу у року из става 3. овог члана, седницу може заказати подносилац захтева, а председава одборник кога одреди подносилац захтева.  Председник Скупштине може одложити седницу коју је сазвао само у случају када не постоји кворум потребан за рад, а у другим случајевима о одлагању седнице одлучује Скупштина.  **ХИТНА ПИТАЊА**  Члан 33.  Материјали за седницу Скупштине достављају се одборницима најкасније пет дана пре одржавања седнице. Материјали за седницу Скупштине могу се доставити и у електронском облику ако то поједини одборници желе и ако то дозвољавају техничке могућности.  Изузетно када се ради о хитним и неодложним стварима материјали из ове тачке се могу уручити одборницима и непосредно пред почетак седнице.  О питањима из става 2. овог члана Скупштина може одлучивати ако се за то изјасни потребна већина за усвајање дневног реда.  **РАД СКУПШТИНЕ**  Члан 34.  Председник Скупштине отвара седницу Скупштине и на основу службене евиденције и присутности одборника утврђује да ли постоји кворум за рад Скупштине.  Ако одборник изрази сумњу у постојање кворума према службеној евиденцији, постојање кворума ће се утврдити прозивком одборника.  Уколико се утврди да није присутан довољан број одборника да би Скупштина могла да одлучује, председник Скупштине ће одредити краћи прекид седнице у трајању до 30 минута како би се обезбедио кворум.  Ако се кворум не обезбеди ни после прекида из става 3. овог члана, председник Скупштине ће одложити седницу најдуже за десет дана.  Председник Скупштине може одредити прекид седнице (у трајању до 30 минута) да би се извршиле потребне консултације или прибавило мишљење, и у другим случајевима, ако то Скупштина закључи.  Члан 35.  Седнице Скупштине су јавне и могу се директно преносити путем средстава јавног информисања.  Позиви и материјали за седнице Скупштине достављају се средствима јавног информисања ради упознавања јавности, а могу се објавити и на интернет страници Општине.  Члан 36.  Скупштина може одлучити да седница Скупштине не буде јавна из разлога безбедности и других разлога утврђених Законом.  Скупштина може одлучити да само део седнице буде затворен за јавност.  Предлог за искључење јавности може дати председник Скупштине, председник Општине или најмање 15 одборника, и о њему се гласа без претреса.  Одлука о искључењу јавности је донета ако се за њу изјаснила већина од укупног броја одборника.  Седници Скупштине која је затворена за јавност могу присуствовати само одборници, председник Општине, чланови Општинског већа, референти по  појединим тачкама дневног реда и стручна лица која помажу у раду седнице Скупштине.  Председник Скупштине је дужан да лица из става 4. овог члана упозори на обавезу да чувају као тајну оно што сазнају током седнице која је затворена за јавност.  Члан 37.  У раду седнице Скупштине учествују председник Општине, чланови Општинског већа, начелник Општинске управе и представници јавних предузећа и установа чији је оснивач Општина.  У раду седнице Скупштине могу да учествују, по одобрењу председника Скупштине, и грађани, под условом:  - да постоје техничке могућности и  - да својим присуством не ометају одржавање седнице.  Члан 38.  Дневни ред се утврђује на почетку сваке седнице Скупштине.  Пре преласка на утврђивање дневног реда, председник Скупштине даје потребна обавештења у вези са примљеним предметима и предлозима, као и о другим питањима.  Образложене предлоге за измену и допуну предложеног дневног реда одборници и одборничке групе, Општинско веће као предлагач, могу поднети у писаном облику најкасније на 24 сата пре одржавања седнице Скупштине.  Примљени предлози се без одлагања достављају надлежним органима и радним телима ради разматрања и давања мишљења за седницу Скупштине.  О предлозима одборника и одборничких група за измене и допуне предложеног дневног реда не води се расправа, већ се одборници само упознају са мишљењем надлежног органа или радног тела Скупштине датим поводом предлога.  Скупштина се изјашњава о сваком предлогу за измену или допуну предложеног дневног реда појединачно, а потом о дневном реду у целини.  Члан 39.  О раду на седници Скупштине води се записник. Записник садржи основне податке о раду седнице, а нарочито предлозима изнетим на седници и о донетим закључцима.  У записник се уносе и резултати гласања поводом појединих питања. На захтев одборника који је на седници издвојио мишљење, битни делови његове изјаве се уносе у записник.  Пре преласка на рад по утврђеном дневном реду, усваја се записник претходне седнице Скупштине.  О примедбама на записник, Скупштина одлучује без расправе, већином гласова присутних одборника.  Усвојени записник потписује председник Скупштине и записничар.  Ток седнице снима се коришћењем одговарајуће технике бележењем тонског записа. Тонски запис садржи све податке о раду седнице, учесницима у расправи и њиховим излагањима, као и резутатима гласања по свим питањима о којима се Скупштина изјашњавала гласањем.  Тонски запис се чува трајно на компакт диску или на други одговарајући начин који испуњава техничке стандарде; као и интегрални текстови донетих одлука, закључака и др. аката које је усвојила Скупштина.  **РАД НА СЕДНИЦИ**  Члан 40.  Рад на седници Скупштине одвија се по усвојеном дневном реду.  Председник Скупштине објављује предмет расправе и позива представника предлагача да, уколико жели, изнесе додатно образложење предлога.  Уколико предлог не потиче од надлежног органа или радног тела, председник Скупштине после излагања представника предлагача позива известиоце надлежних органа или радних тела да изнесу мишљење тих органа или тела о предлогу, а затим отвара расправу о предлогу.  Члан 41.  Нико не може да говори на седници Скупштине пре него што добије реч од председника Скупштине.  Председник Скупштине даје реч одборницима по реду пријављивања, све док има пријављених говорника.  Одборник се позива да узме реч прозивањем његовог пуног имена и презимена, уз позив да се припреми следећи говорник.  Говорник који жели да говори по други пут у оквиру исте тачке дневног реда може да добије реч тек када се исцрпи листа говорника који говоре први пут.  Члан 42.  Пријаве за расправу се подносе писмено или усмено, од отварања до закључења претреса.  Шефовима одборничких група, председнику Општине, представницима Општинског већа, известиоцима и обрађивачима материјала, ако то захтева потреба претреса, председник Скупштине даје реч чим је затраже.  Председник Општине као предлагач може повући предлог из дневног реда седнице Скупштине све до момента одлучивања.  Одборнику који жели да говори о повреди Пословника председник Скупштине даје реч чим је затражи.  Приликом излагања о повреди Пословника, које може трајати најдуже три минута, одборник се мора позвати на члан Пословника за који сматра да је повређен.  Ако и после објашњења председника Скупштине говорник остане при томе да је Пословник повређен, председник Скупштине позива Скупштину да без претреса одлучи о том питању.  Одборник, представник надлежног органа или лице позвано на седницу има право на реплику ако је у претходној дискусији поменут, или су његове речи погрешно наведене, у ком случају му председник Скуштине одмах даје реч.  Реплика не може да траје дуже од два минута.  Одоговор на реплику се даје под истим условима и у истом трајању као реплика.  Члан 43.  Говорник може да говори само о питању које је на дневном реду.  Кад оцени да се говорник не придржава дневног реда, председник Скупштине ће га упозорити на то.  После поновљеног упозорења одборнику, уколико се он и даље не придржава дневног реда, председник Скупштине може предузети мере за одржавање реда на седници предвиђене Пословником.  Нико не може да прекине говорника у излагању нити да га опомиње, осим председника Скупштине у случајевима предвиђеним Пословником.  Члан 44.  На предлог председника Скупштине или одборника, Скупштина може да ограничи време излагања и дискусије без претреса, пре преласка на дневни ред за целу седницу Скупштине, или пре размарања поједине тачке дневног реда за ту тачку, али не мање од 8 минута за шефове и заменике шефова одборничких група и не мање од 5 минута за одборнике.  Ограничење у погледу трајања излагања не односи се на представника предлагача.  На предлог председника Скупштине, Скупштина може одлучити да се расправа и одлучивање о две или више истородних тачака дневног реда спроведе истовремено, у ком случају се време излагања и дискусије не може ограничити.  Члан 45.  Започета седница Скупштине ће се по правилу завршити без прекидања, не рачунајући краће паузе ради одмора у току седнице (до 30 минута).  Прекид седнице наступа по протеку осмочасовног радног времена или због других изузетно оправданих случајева.  Прекинута седница се наставља најкасније у року од 10 дана од дана прекида.  **ОДРЖАВАЊЕ РЕДА НА СЕДНИЦИ**  Члан 46.  О реду на седници Скупштине стара се председник Скупштине.  За повреду реда на седници председник Скупштине може да изрекне меру упозорења, или меру одузимања речи.  Скупштина може да изрекне меру удаљења са седнице на предлог председника Скупштине.  Члан 47.  Мера упозорења изриче се одборнику који својим понашањем, узимањем речи када му је председник Скупштине није дао, упадањем у реч и ометањем говорника или на други начин нарушава ред на седници, или поступа противно одредбама Пословника.  Члан 48.  Мера одузимања речи изриче се одборнику који својим говором или поступањем нарушава ред на седници, а већ је на тој седници упозораван због нарушавања реда.  Члан 49.  Мера удаљења са седнице изриче се одборнику који после изречене мере упозорења, односно мере одузимања речи, настави да омета или спречава рад на седници или вређа Скупштину, одборнике и друга лица, или употребљава изразе који нису у складу са достојанством Скупштине, односно за такво понашање којим се онемогућава или знатно отежава функционисање Скупштине.  Одборник може бити удаљен само са седнице на којој је повредио ред.  Одборник према коме је изречена мера удаљења са седнице дужан је да се одмах удаљи из просторије у којој се одржава седница.  Члан 50.  На седницу Скупштине није дозвољено уношење оружја или других средстава којима се може ометати рад Скупштине.  Ако председник Скупштине не може да одржи ред на седници редовним мерама одредиће кратак прекид седнице.  Одредбе о одржавању реда на седници Скупштине примењују се и на сва друга лица која су присутна на седници.    **ГЛАСАЊЕ У СКУПШТИНИ**  Члан 51.  Гласање у Скупштини је јавно, осим ако Законом, Статутом и Пословником није одређено да се гласа тајно.  Јавно се гласа дизањем руку одборника.  Пребројавање гласова врши стручна служба Скупштине, и податке о томе предаје председнику Скупштине који објављује резултате гласања тако што гласно констатује колико је одборника гласало ''за'', колико ''против'' и колико је било ''уздржаних'', и саопштава да ли је предлог усвојен или не, имајући у виду потребну већину за доношење одлуке.  За одборнике који се приликом гласања уопште не изјасне сматра се да нису гласали.  После објављивања резултата јавног гласања, уколико одборник изрази сумњу у тачност гласова утврђених пребројавањем, гласање ће се поновити прозивком одборника.  Члан 52.  Скупштина може одлучити да гласање буде тајно на предлог неког од одорника.  Тајно гласање се врши гласачким листићима, који су исте величине, облика и боје, и оверени печатом Скупштине.  Поступак гласања спроводи комисија од три одборника који се бира за свако појединачно гласање, и којој у раду помаже стручна служба Скупштине.  Комисија из претходног става о свом раду сачињава записник са резултатима гласања, које објављује председник комисије.  Уколико одборник изрази сумњу у правилност рада комисије и објављене резултате, одредиће се кратак прекид седнице да би се одборнику омогућио увид у гласачки материјал тајног гласања.  Уколико се утврде неправилности које су биле од утицаја на резултате гласања, гласање ће се поновити са новим члановима комисије.  Члан 53.  Скупштина одлучује ако седници присуствује већина од укупног броја одборника /27/.  Одлуке се доносе већином гласова присутних одборника, уколико Законом или Статутом није другачије одређено.  Већином гласова, од укупног броја одборника, Скупштина одлучује о: Статуту, буџету, Програму развоја Општине и појединих делатности, Просторном плану, урбанистичким плановима, јавном задужењу Општине, као и другим случајевима утврђеним Законом и Статутом.  **АКТИ СКУПШТИНЕ**  Члан 54.  Скупштина доноси одлуке, решења, закључке, препоруке и друга акта и даје аутентично тумачење аката које доноси.  Пре претресања на седници Скупштине, предлоге аката из става 1. овог члана разматрају надлежни органи који нису предлагачи, односно друга надлежна тела Скупштине, и своје извештаје са образложеним предлогом достављају Скупштини.  Одборници и одборничке групе могу поднети амандмане на предлоге одлука најкасније на 24 сати пре одржавања седнице Скупштине.  Примљени амандмани се без одлагања достављају предлагачима одлука и другим надлежним органима и телима ради разматрања и давања мишљења за седницу Скупштине.  Амандман који овлашћени предлагач прихвати постаје саставни део предлога одлуке, и о њему се посебно не гласа.  Приликом одлучивања, одборници се прво гласањем изјашњавају о амандманима појединачно, по редоследу чланова предлога одлуке, на који се амандман односи, а затим о предлогу одлуке у целини.  Ако је поднето више амандмана на исти члан предлога одлуке, прво се одлучује о амандману којим се предлаже брисање одредбе тог члана, а затим о амандману којим се предлаже измена.  На самој седници Скупштине могу се предлагати и усвајати само радни закључци и правно-техничке корекције текста предложених аката, који морају бити јасно и прецизно формулисани и образложени од стране предлагача.  Члан 55.  На изворник аката Скупштине ставља се печат Скупштине и потпис председника Скупштине.  Изворником акта сматра се текст акта усвојен на седници Скупштине.  Изворник акта чува се у Скупштини.  О изради изворника, стављању печата и потписа на њих, њиховом чувању и евиденцији стара се секретар Скупштини, или од њега овлашћено лице.  Члан 56.  Правни акти које доноси Скупштина објављују се у ''Службеном листу општине Пожега'', или на други одговарајући начин одређен Статутом или посебном одлуком.  Секретар Скупштине, на основу изворног текста акта, даје исправке грешака у објављеном тексту акта.  **ПРАВА И ДУЖНОСТИ ОДБОРНИКА**  Члан 57.  Одборник је дужан да учествује у раду Скупштине.  Председник Скупштине може да одобри одборнику одсуство са седнице, о чему обавештава Скупштину.  Члан 58.  Одборник има право на накнаду на име ангажовања у току трајања седнице Скупштине, и на друге трошкове за обављање одборничке функције које утврђује Скупштина посебном одлуком.  Члан 59.  Одборник има право да тражи објашњења и обавештења од председника Скупштине, председника Општине, начелника Општинске управе и других посебних органа и јавних предузећа и установа, чији је оснивач Општина,по питању које је на дневном реду седнице Скупштине, као и да поставља одборничка питања на крају седнице, с тим што је дужан да питање достави председнику Скупштине у писаном облику.  Објашњења, обавештења и одговори на постављена одборничка питања дају се најкасније на наредној седници Скупштине.  Одборник има право да буде редовно обавештаван о питањима од значаја за обављање одборничке дужности, као и да на лични захтев од органа и служби општине добије податке који су му потребни за рад.  За благовремено достављање обавештења, тражених података, списа и упутстава одговоран је секретар Скупштине општине, а начелник Општинске управе, односно управе за поједине области – када се обавештење, тражени податак, спис и упутство односе на делокруг и рад Општинске управе.  Члан 60.  Одборнику престаје мандат пре истека времена на које је изабран у случајевима и на начин утврђен Законом о локалним изборима.  Одборник може поднети оставку усмено на седници Скупштине, а између две седнице подноси је у форми оверене писане изјаве.  После подношења усмене оставке одборника Скупштина, без одлагања, на истој седници утврђује да је одборнику престао мандат.  О оставци коју је одборник поднео између две седнице, Скупштина је дужна да одлучи на првој наредној седници.  Одборник може опозвати поднету оставку све док Скупштина не утврди престанак његовог мандата.  Ако одборнику престаје мандат наступањем другог случаја предвиђеног Законом, Скупштина на првој наредној седници, после обавештења о наступању таквог случаја, утврђује да је одборнику престао мандат.  **РАД СКУПШТИНЕ У СЛУЧАЈУ ВАНРЕДНОГ СТАЊА,**  **НЕПОСРЕДНЕ РАТНЕ ОПАСНОСТИ ИЛИ РАТНОГ СТАЊА**  Члан 61.  Скупштина наставља са радом од проглашења ванредног стања, непосредне ратне опасности или ратног стања до дана избора новог сазива.  Одредбе овог Послов ника примењују се у раду Скупштине и у случају ванреднг стања, непосредне ратне опасности или ратног стања уколико другим општим актима није другачије одређено.  Седницу Скупштине сазива председник Скупштине на начин и у роковима примереним датим околностима у време сазивања.  Члан 62.  Изузетно када седници Скупштине није у могућности да присуствује већина одборника седница се одржава са бројем присутних.  Ако је седница Скупштине одржана под околностима из става 1. овог члана председник Скупштине дужан је да на првој наредној седници Скупштине поднесе извештај о предузетим активностима ради њихове верификације.  Уколико седница Скупштине у случају ванредног стања, непосредне ратне опасности или ратног стања, не може да се организује послове и задатке из њене надлежности обавља председник Скупштине с тим што је обавезан да на првој наредној седници Скупштине поднесе детаљан извештај о предузетим активностима ради њихове верификације.  Одборници су дужни да у случају ванредног стања, непосредне ратне опасности или ратног стања извештавају председника Скупштине или секретара Скупштине о свакој промени пребивалишта или боравишта.  **СВЕЧАНА СЕДНИЦА**  Члан 63.  Свечану седницу Скупштине сазива председник Скупштине поводом Дана Општине.  Свечана седница сазива се посебним позивом који садржи: дан, час и место одржавања седнице и програм прославе Дана Општине.  Свечана седница Скупштине има посебно утврђен протокол и свечани карактер.  Свечана седница одржава се у сали Скупштине или у другом одговарајућем простору.  На свечаној седници се добитницима уручују општинска признања и награде.  На свечану седницу позивају се одборници и друга лица која се позивају на редовне седнице Скупштине, као и добитници награда и признања.  На свечану седницу позивају се представнци верских заједница, преставници органа суседних локалних самоуправа, представници удружења, значајни културни, спортски и јавни радници, представници политичких странака, представници културних установа, јавних предузећа и установа, чији је оснивач Скупштина, представници правосудних органа, тужилаштва, Војске Србије, МУП-а и др. лица, која одреди председник Скупштине.  На свечаној седници, поред председника Скупштине, председника Општине, могу говорити добитници награда и признања и гости по утврђеном протоколу.  **ЗАВРШНЕ ОДРЕДБЕ**  Члан 64.  На све што није регулисано одредбама овог Пословника сходно се примењују важећи прописи и посебне одлуке Скупштине.  Члан 65.  Стручне и друге послове за потребе Скупштине њених органа и тела одборника и одборничких група врши належно одељење Општинске управе.  Члан 66.  Овај Пословник ступа на снагу осмог дана од дана објављивања у ''Службеном листу општине Пожега''.  Ступањем на снагу овог Пословника престаје да важи Пословник о раду Скупштине општине Пожега објављен у ''Службеном листу општине Пожега'', број 9/16 и Одлука о саставу, делокругу и начину рада радних тела Скупштине општине Пожега (''Сл.лист општине Пожега'', бр.9/08).  **01 Број: 011-7/2019**  **СКУПШТИНА ОПШТИНЕ ПОЖЕГА**    **ПРЕДСЕДНИК СКУПШТИНЕ,**  ***Зорица Митровић. с.р.*** |
| На основу члана 38. и 105. Статута општине Пожега (''Службени лист општине Пожега'', бр. 2/08, 9/08, 3/10 и 8/15), Скупштина општине Пожега, на седници од 07.03.2019. године, донела је  **З А К Љ У Ч А К**  Усваја се Програм подршке за спровођење пољопривредне политике и политке руралног развоја за општину Пожега у 2019. години, на који је претходну сагласност дало Министарство пољопривреде, шумарства и водопривреде својим решењем бр.320-00-1235/2019-09 од 19.02.2019. године.  Закључак доставити: Одељењу за привреду и локални економски развој-Одсек за пољопривреду и архиви.  **01 Број: 320-2/2019**  **СКУПШТИНА ОПШТИНЕ ПОЖЕГА**    **ПРЕДСЕДНИК,**  **Зорица Митровић, с.р.** |
|  |
|  |
|  |

На основу члана 77. став 3. и 4. Закона о основама система образовања и васпитања („Сл. гласник РС“, број 88/17 и 27/18 – др. закони), члана 5. и 6. Правилника о додатној образовној, здравственој и социјалној подршци детету, ученику и одраслом („Сл. гласник РС“, број 80/18) и члана 67. Статута општине Пожега („Сл. лист општине Пожега“, број 2/08, 9/08, 3/10 и 8/15), начелник Општинске управе општине Пожега, доноси

**Р Е Ш Е Њ Е**

**о образовању Интерресорне комисије за процену**

**потреба детета, ученика и одраслог за додатном**

**образовном, здравственом и социјалном подршком**

**за територију општине Пожега**

1.Образује се Интерресорна комисија за процену потреба детета, ученика и одраслог за додатном образовном, здравственом и социјалном подршком (у даљем тексту: Комисија).

Комисија врши процену потреба за додатном подршком детета, ученика и одраслог са пребивалиштем, односно боравиштем на територији општине Пожега.

2.Седиште рада Комисије је у Пожеги, улица Трг Слободе број 9.

3.Комисија се образује ради процене потреба за пружањем додатне подршке којом се остварују права, услуге и ресурси који детету, ученику и одраслом обезбеђују превазилажење физичких, комуникацијских и социјалних препрека унутар образовних установа и заједнице у целини.

4. Комисија има пет чланова и то четири стална и једног повременог члана.

Комисија има координатора који пружа стручну и административни-техничку подршку Комисији и учествује у раду Комисије, без права одлучивања.

5.За сталне чланове Комисије, именују се:

1) Др Ненад Додић, педијатар

2) Марија Костандиновић, школски психолог

3) Милица Новковић, стручни радник на пословима социјалног рада

4) Марина Зечевић, дефектолог-олигофренолог

Мандат сталних чланова Комисије траје четири године.

6. Стални члан Комисије разрешава се дужности пре истека рока на који је именован, у следећим случајевима:

1) на свој захтев;

2) ако не обавља или неодговорно обавља послове;

3) ако не дође на три састанка заредом;

4) ако му престане радни однос у установи у којој ради;

5) ако се накнадно утврди да нема три године радног искуства у струци.

7.Повремени члан Комисије је лице које добро познаје дете, ученика или одраслог. Повременог члана Комисије одређује председник Комисије за сваког појединачно, на основу предлога, односно сагласности родитеља, односно другог законског заступника и одраслог.

8. За координатора Комисије одређује се Милорајка Марковић, запослена у Општинској управи општине Пожега.

9. Комисија:

- Врши процену за свако дете, ученика и одраслог, за које добије захтев, односно иницијативу за покретање поступка, без дискриминације по било ком основу;

-Предлаже, односно препоручује надлежним органима и службама мере додатне подршке у складу са прописом којим се уређују ближи услови за процену потреба за пружањем додатне подршке детету, ученику и одраслом ( у даљем тексту: Правилник);

-Информише родитеља, односно другог законског заступника и одраслог о мерама додатне подршке из система образовања, здравствене и социјалне заштите, у складу са Правилником, и упућује их на надлежне институције;

-Доноси заједничко, образложено мишљење на основу појединачне процене сваког члана Комисије и усаглашених ставова сталних и повременог члана;

-Одлучује по приговору родитеља, односно другог законског заступника и одраслог, изјављеном против мишљења Комисије;

-Прати остваривање предложене додатне подршке;

-Доставља редовне извештаје о свом раду, предложеној и оствареној подршци општинској управи, два пута годишње, у роковима прописаним Правилником; доставља Збирни извештај за календарску годину ресорним министарствима након што га усвоји Општинско веће;

- Прикупља, обрађује и чува податке о деци, ученицима и одраслима најдуже до завршетка школовања, као и податке о свом раду;

- Формира и води збирку података о деци, ученицима и одраслима за које је покренут поступак процене, у складу са законом којим се уређује заштита података о личности;

- Формира и води збирку података о раду Комисије, у складу са Правилником;

- Информише јавност о свом раду и начину остваривања додатне подршке;

- Доноси пословник о свом раду;

- Обавља и друге послове у складу са законом, Правилником и општим актом општине.

Комисија је руковалац података у поступку прикупљања и обраде података.

10. Координатор Комисије:

-Прикупља документацију која је неопходна за покретање и вођење поступка процене,

-Доставља документацију члановима Комисије,

-Организује и администрира процес процене,

- Сазива повремене чланове Комисије,

-Прикупља и обрађује податке и води Збирке података у складу са Правилником,

- Ажурира базу података о раду Комисије и корисницима,

- Припрема податке за извештаје Комисије и

-Обавља друге послове за потребе Комисије, у складу са законом, Правилником и општим актом општине.

11.Председнику, сталном и повременом члану Комисије и координатору Комисије утврђује се накнада за рад у Комисији у троструком износу накнаде за рад која се исплаћује одборницима Скупштине општине по одржаној седници.

Накнада из претходног става овог решења вршиће се за извршене прегледе, а по окончаном поступку за свако дете, најкасније у року од 7 дана од дана закључења поступка.

На основу овог решења донеће се посебан закључак о исплати.

Средства за накнаду за рад члановима Комисије и координатору, обезбеђују се у буџету општине Пожега,

12.Ступањем на снагу овог решења престаје да важи решење 01 број 010-69/15 од 10.11.2015.

Ово решење ступа на снагу даном доношења и објавиће се у „Службрном листу општине Пожега“.

01 број 010-2/19 од 09.01.2019. год

ОПШТИНСКА УПРАВА ПОЖЕГА

**НАЧЕЛНИК**

**Велимир Максић, с.р.**

**Садржај: стр.**

|  |  |  |  |  |
| --- | --- | --- | --- | --- |
| - | Одлука о ребалансу буџета општине Пожега за 2019. годину | 1 | - | 2 |
| - | Одлука о мрежи предшколске установе на подручју општине Пожега | 2 | - | 3 |
| - | Одлука о измени и допуни Одлуке о утврђивању просечних цена квадратног метра одговарајућих непокретности за утврђивање пореза на имовину за 2019. годину на територији општине Пожега | 3 | - | 4 |
| - | Одлука о давању сагласности на ценовник, ред вожње и списак подизвођача за вршење услуге бесплатног јавног превоза на територији општине Пожега | 4 | - | 5 |
| - | Одлука о аутобуским стајалиштима на територији општине Пожега | 5 | - | 9 |
| - | Статут општине Пожега | 9 | - | 39 |
| - | Пословник о раду Скупштине општине Пожега | 40 | - | 56 |
| - | Закључак о усвајању Програма подршке за спровођење пољопривредне политике и политике руралног развоја за општину Пожега у 2019. години | 56 | - | 56 |
| - | Решење о образовању Интерресорне комисије за процену потреба детата, ученика и одраслог за додатном образовном, здравственом и социјалном подршком за територију општине Пожега | 56 | - | 59 |

|  |
| --- |
| **Издавач: Скупштина општине Пожега**  **Одговорни уредник: Секретар Скупштине општине Пожега – Боривоје Неоричић**  **Штампа: Општинска управа Пожега** |